hotchpotch/miracl-hf-unified huggingface dataset:
হিউম্যান রাইটস ওয়াচ
হিউম্যান রাইটস্‌ ওয়াচ () আন্তর্জাতিক অঙ্গনে বেসরকারী ও অ-লাভজনক সংস্থা হিসেবে মানবাধিকার বিষয়ে কর্মকাণ্ড পরিচালনা করে আসছে। সংস্থাটির প্রধান কাজ হচ্ছে - মানব অধিকার বিষয়ে গবেষণা, পরামর্শ ও সমর্থন প্রদান করা। এর প্রধান কার্যালয় বা সদর দফতর মার্কিন যুক্তরাষ্ট্রের নিউইয়র্ক শহরে অবস্থিত।
১৯৭৮ সালে একটি বেসরকারী আমেরিকান প্রতিষ্ঠান হিসেবে "হিউম্যান রাইটস্‌ ওয়াচ" প্রতিষ্ঠিত হয়েছিল। শুরুতে এর নাম ছিল হেলসিংকী ওয়াচ। হেলসিংকী সম্মেলনে তৎকালীন সোভিয়েত ইউনিয়ন ও তার মিত্র রাষ্ট্রগুলোয় সংঘটিত গুরুতর অভিযোগসমূহ তদারকী করার বিষয়ে হেলসিংকী ওয়াচের জন্ম হয়।
"আমেরিকাস ওয়াচ" মধ্য আমেরিকায় রক্তাক্ত গৃহযুদ্ধের প্রেক্ষাপটে ১৯৮১ সালে গঠন করা হয়েছিল। মাঠ পর্যায়ে ব্যাপক অনুসন্ধান ও কাজ করতে গিয়ে দেখতে পায় যে, শুধুমাত্র ক্ষমতাসীন সরকারই যে আন্তর্জাতিক মানবাধিকার আইন ভঙ্গ করেছে তা নয়; সরকারের পাশাপাশি যুদ্ধাপরাধী বিদ্রোহী দলগুলোও আন্তর্জাতিক মানবাধিকার আইন ভঙ্গ করেছে।
"এশিয়া ওয়াচ" (১৯৮৫), "আফ্রিকা ওয়াচ" (১৯৮৮) এবং "মিডিল ইষ্ট ওয়াচ" (১৯৮৯) একীভূত হয়ে 'দি ওয়াচ কমিটি' নামে পরিচিত। ১৯৮৮ সালে সকল কমিটি একত্রিত হয়ে পরবর্তীকালে 'হিউম্যান রাইটস্‌ ওয়াচ' নামে পরিচিতি পেয়েছে।
জুন, ২০১১ সালের হিসাব অনুযায়ী সংস্থাটির বার্ষিক ব্যয় সর্বমোট $৫০.৬ মিলিয়ন মার্কিন ডলারে দাঁড়িয়েছে।
ওপেন সোসাইটি ইন্সটিটিউটের সভাপতি জর্জ সোরোজ হিউম্যান রাইটস্‌ ওয়াচের প্রধান দাতাগোষ্ঠী হিসেবে পরিচিত। তারা সংস্থাটির মোট বাজেট $১২৮ মিলিয়ন ডলারের মধ্যে $১০০ মিলিয়ন মার্কিন ডলার দান করে মূখ্য ভূমিকা পালন করছে। তারা এ দান আগামী দশ বছরে বার্ষিক $১০ মিলিয়ন মার্কিন ডলার হিসেবে বার্ষিকী আকারে প্রদান করবে।
হিউম্যান রাইটস্‌ ওয়াচ বিশ্বব্যাপী ছড়িয়ে ছিটিয়ে থাকা নির্যাতিত-নিপীড়িত লেখকদের রক্ষার্থে তাদের লিখিত প্রবন্ধ-রচনাগুলোকে প্রকাশের জন্য আর্থিক সহযোগিতাও করেছিল।
প্রতি বছর এ সংগঠনের উদ্যোগে "হিউম্যান রাইটস্‌ ডিফেন্ডার এ্যাওয়ার্ড" প্রদান করা হয়। মানবাধিকার সংক্রান্ত বিষয়ে পথ-প্রদর্শক এবং সাহসী ভূমিকার অধিকারী ব্যক্তিত্বকে এ পদক দেয়া হয়। পদক বিজয়ী ব্যক্তি পরবর্তীকালে হিউম্যান রাইটস্‌ ওয়াচের সাথে মানবাধিকার সংক্রান্ত বিষয়ে একযোগে কাজ করার মাধ্যমে প্রকাশ করে থাকেন।
মার্কিন যুক্তরাষ্ট্রের নিউইয়র্ক শহরে হিউম্যান রাইটস্‌ ওয়াচের প্রধান কার্যালয় অবস্থিত। এছাড়াও, বিশ্বের অনেক স্থানে এর শাখা রয়েছে। তন্মধ্যে - বার্লিন, বৈরুত, ব্রাসেলস্‌, শিকাগো, জেনেভা, জোহানেসবার্গ, লন্ডন, লসএঞ্জেলেস, মস্কো, প্যারিস, স্যান ফ্রান্সিসকো, টোকিও, টরোন্টো এবং ওয়াশিংটন অন্যতম।
১৯৯৩ সাল থেকে "কেনেথ রথ" হিউম্যান রাইটস্‌ ওয়াচের নির্বাহী পরিচালকের দায়িত্ব পালন করছেন। তিনি ১৯৮১ সালে পোল্যান্ডে সামরিক আইনজারী ঘোষণার পর তদন্ত কার্য পরিচালনা করেছিলেন। তারপর তিনি হাইতির দিকে দৃষ্টি দেন।
কাভি আলবিদা না কেহনা
কভি আলবিদা না কেহনা (, ) এটি ২০০৬ সালের একটি বড় বাজেটের ও তারকাবহুল বলিউড চলচ্চিত্র। ছবিটি পরিচালনা করেছেন করণ জোহর। এটিতে অভিনয় করেছেন অমিতাভ বচ্চন, শাহরুখ খান, অভিষেক বচ্চন, রাণী মুখার্জী ও প্রীতি জিন্তা। ছবিটিতে অর্জুন রামপাল, কাজল দেবগন, জন আব্রাহাম ও করন জোহরের বিশেষ উপস্থিতি আছে।
রব নে বানা দি জোড়ি
রব নে বানা দি জোড়ি () ২০০৮ সালের একটি বলিউড চলচ্চিত্র। যশ রাজ ফিল্মস-এর এই ছবিটি পরিচালনা করেছেন আদিত্য চোপড়া। ছবিতে মূল ভূমিকায় অভিনয় করেছেন শাহরুখ খান ও নবাগত অনুশকা শর্মা। ছবিটি ২০০৮ সালের ১২ ডিসেম্বর মুক্তি লাভ করে।
করন অর্জুন
করন অর্জুন (), এটি ১৯৯৫ সালে মুক্তিপ্রাপ্ত একটি বলিউড চলচ্চিত্র. রাকেশ রোশন পরিচালিত এই ছবিটিতে মান ভূমিকায় অভিনয় করেছেন সালমান খান ও শাহরুখ খান. এছাড়াও অন্যান্য চরিত্র সমূহে কাজ করেছেন রাখী গুলজার, মমতা কুলকার্নী, কাজল দেবগন, অমরিশ পুরি, জনি লিভার ও রঞ্জীত. ছবিটি ভালো ব্যবসা সফল হয়েছিল.
এম ইন্নাস আলী
এম ইন্নাস আলী (১ সেপ্টেম্বর ১৯১৬ - ৩ মে ২০১০) একজন বাংলাদেশী পদার্থবিজ্ঞানী ও বাংলাদেশ পরমাণু শক্তি কমিশনের প্রতিষ্ঠাতা।
তিনি ১৯৪০ সালে ঢাকা বিশ্ববিদ্যালয় থেকে পদার্থবিজ্ঞানে মাস্টর্সে ১ম শ্রেণীতে ১ম স্থান লাভ করেন। ১৯৪৮ সালে তিনি যুক্তরাষ্ট্রের নিউ ইয়র্ক বিশ্ববিদ্যালয় থেকে তড়িৎ প্রকৌশলে মাস্টার্স ডিগ্রি অর্জন করেন। ১৯৫৫ সালে তিনি যুক্তরাজ্যের লন্ডন বিশ্ববিদ্যালয় থেকে নিউক্লিয় পদার্থবিজ্ঞানে ডক্টরেট ডিগ্রি অর্জন করেন।
ইন্নাস আলী ১৯৪০ সালে কলকাতা ইসলামিয়া কলেজে প্রভাষক হিসেবে যোগ দেন এবং ১৯৪২ সাল পর্যন্ত সেখানে কর্মরত ছিলেন। ১৯৪২ সালে তিনি কলকাতার গভর্নমেন্ট টেস্ট হাউসের টেকনিক্যাল অফিসার হিসেবে যোগ দেন এবং ১৯৪৬ সাল পর্যন্ত এ পদে ছিলেন। ১৯৪৭ থেকে ১৯৪৮ সাল পর্যন্ত তিনি যুক্তরাষ্ট্রের ম্যাকে রেডিওতে রিসার্চ ইঞ্জিনিয়ার হিসেবে কর্মরত ছিলেন। ১৯৪৮ থেকে ১৯৬৩ সাল পর্যন্ত তিনি ঢাকা বিশ্ববিদ্যালয়ে পদার্থবিজ্ঞান বিভাগের জ্যেষ্ঠ্য প্রভাষক, রিডার, অধ্যাপক ও চেয়ারম্যান ছিলেন। তিনি ১৯৬৩ থেকে ১৯৬৭ সাল পর্যন্ত পাকিস্তান পরমাণু শক্তি কমিশনের সদস্য ছিলেন। ১৯৬৮ সালে তিনি পুনরায় ঢাকা বিশ্ববিদ্যালয় এর পদার্থবিজ্ঞান বিভাগে যোগ দেন এবং ১৯৭২ সাল পর্যন্ত পদার্থবিজ্ঞান বিভাগের চেয়ারম্যান ও বিজ্ঞান অনুষদের ডিন হিসেবেও দায়িত্ব পালন করেন। ১৯৭২ থেকে ১৯৭৩ সাল পর্যন্ত তিনি চট্টগ্রাম বিশ্ববিদ্যালয় এর উপাচার্য ছিলেন। ১৯৭৬ থেকে ১৯৭৯ সাল পর্যন্ত তিনি বাংলাদেশ পরিকল্পনা কমিশন এর সদস্য হিসেবে দায়িত্ব পালন করেন। ১৯৭৯ থেকে ১৯৮২ সাল পর্যন্ত তিনি সৌদি আরবের কিং আব্দুল আজিজ ইউনিভার্সিটির নিউক্লিয় প্রকৌশলের অধ্যাপক ছিলেন। তিনি বাংলাদেশ বিশ্ববিদ্যালয় মঞ্জুরি কমিশনের প্রতিষ্ঠাতা সদস্য, বাংলাদেশ আণবিক শক্তি কমিশন ও বাংলাদেশ বিজ্ঞান একাডেমীর প্রতিষ্ঠাতা চেয়ারম্যান। ১৯৯৪ সালে নিযুক্ত হন জাতীয় অধ্যাপক। আন্তর্জাতিক ক্ষেত্রেও বিজ্ঞানী ইন্নাস আলীর রয়েছে গুরুত্বপূর্ণ অবদান। ১৯৫৮ ও ১৯৬৪ সালে জাতিসংঘ আয়োজিত ‘পারমাণবিক শক্তির শান্তিপূর্ণ ব্যবহার’ সম্মেলনে তিনি তত্কালীন পাকিস্তানের নেতৃত্ব দেন। ১৯৭৪, ’৭৫ ও ’৭৬ সালে তিনি আন্তর্জাতিক পরমাণু শক্তি সংস্থার (আইএইএ) সাধারণ সভায় বাংলাদেশের প্রতিনিধি হিসেবে যোগদান করেন। ১৯৭৫ থেকে ১৯৭৯ সাল পর্যন্ত তিনি অর্গানাইজেশন অব ইসলামিক কনফারেন্সের (ওআইসি) সদস্য ছিলেন। ১৯৯১ সালে থার্ড ওয়ার্ল্ড একাডেমি অব সায়েন্সের ফেলো নির্বাচিত হন বিজ্ঞানী ইন্নাস আলী।
গজদন্ত
গজদন্ত () বলতে হাতির দাঁত বোঝানো হয়। ওপরের পাটির দুটি দীর্ঘ ছেদন দন্তই হাতির দাঁত নামে পরিচিত। দাঁত দুটি সাদাটে। হাতির মুখের নিচের দিক থেকে তরবারির মতো বেরিয়ে থাকে। আফ্রিকার কোন কোন হাতির দাঁতের দৈর্ঘ্য তিন-সাড়ে তিন মিটার পর্যন্ত হয়ে থাকে।
সারা পৃথিবীতেই হাতির দাতেঁর শিল্পকর্ম বিখ্যাত। প্রাচীন কাল থেকেই হাতির দাঁত বা গজদন্ত ব্যবহার করে মূর্তি, অলংকার ইত্যাদি তৈরির চল রয়েছে। প্রাচীন গ্রিক, ল্যাটিন, চীন ও ভারতীয় সাহিত্যে হাতির দাঁতের শিল্পকর্মের কথা বিবৃত আছে। ভারতবর্ষে কুষানযুগে হাতির দাঁতের তৈরি শিল্পকর্ম বেশ জনপ্রিয় ছিল। যারা এ ধরণের শিল্প তৈরি করে তাদের বলা হয় গজদন্ত শিল্পী। পশ্চিমবঙ্গের ইদিলপুর আর পূর্ববঙ্গের সিলেটে ছিল বহু গজদন্ত শিল্পীর বসবাস। এসব গজদন্ত শিল্পী তাদের শিল্পকর্মে এদেশের জনজীবনের চিত্র ফুটিয়ে তুলত। তারা হাতির দাঁত দিয়ে সিংহাসন, পালকি, মূর্তি, অশ্বারোহী সৈন্য, জীবজন্তু, রাজদরবার, দাবার ঘুঁটি, খড়ম, ছুরি, কলমদানি, পিঠ চুলকানি ইত্যাদি শৌখিন সামগ্রী তৈরি করত। কেউ বিশেষ কোনো বস্তুর জন্য ফরমায়েশ দিলে গজদন্ত শিল্পীরা তাও তৈরি করে দিত।
মধ্যযুগের প্রথমদিকে উড়িষ্যা এ শিল্পকর্মের প্রধান ব্যবসায় কেন্দ্র হিসেবে গড়ে উঠেছিল। হাতির দাঁতের তৈরি বিলাস সামগ্রীর বেশ কদর ছিল মোগল শাসকদের মধ্যে কাছে। নানা প্রকার হাতির দাঁতের শিল্পকর্ম ভারতবর্ষ থেকে বিদেমে বিশেষ করে উয়োরোপে রপ্তানী হতো। ব্রিটিশ-ভারতে হাতির দাঁতের শিল্পকর্মের প্রধান বাজার ছিল ইউরোপ। ইংরেজ বণিকরা আফ্রিকা থেকে হাতির দাঁত এনে তা ভারতীয় গজদন্ত শিল্পীদের দিয়ে শৌখিন জিনিস তৈরি করে ইউরোপ পাঠিয়ে চড়া দামে বিক্রি করত।
আগের জামানায় রাজা-মহারাজা, নবাব, জমিদার তথা শাসক ও ধনীক শ্রেণীর মধ্যে হাতির দাঁতের তৈরি শিল্পকর্মের ব্যবহার ব্যাপক ব্যহার ছিল। তা ছিল আভিজাত্যের প্রতীক। এখনো অনেক পরিবার তাদের গৃহসজ্জার জন্য হাতির দাঁতের জিনিসপত্র ব্যবহার করে থাকে। বাংলাদেশ সহ ভারতবর্ষের বিভিন্ন পাহাড়ি এলাকায় হাতির বসবাস ছিল। সে সময় হাতির দাঁত ছিল সহজলভ্য। সে কারণে হাতির দাঁত ব্যবহার করে শিল্পসামগ্রী তৈরীর ব্যাপকচল শুরু হয়েছিল। বাংলার গজদন্ত শিল্পীদের খ্যাতি ছিল তখন জগৎজোড়া।
বাংলাদেশ জাতীয় জাদুঘরে হাতির দাঁতের তৈরি শিল্পকর্মের সংগ্রহ বেশ সমৃদ্ধ। এসব সামগ্রীর মধ্যে মনোমুগ্ধকর একটি শিল্পকর্মের নাম এলোকেশী। এটি হাতির দাঁত দিয়ে তৈরি পূর্ণাবয়ব এক নারী মূর্তির। গোলাকার পদভূমির ওপর দণ্ডায়মান এক অর্ধনগ্ন নারীর অপূর্ব ভঙ্গিমাও এ শিল্পকর্মে প্রকাশ পেয়েছে। দীর্ঘ কেশ, আকর্ষণীয় মুখমণ্ডল, উন্নত নাক, চমৎকার ঠোঁট ও চিবুক, সুডৌল স্তন, চিকন কোমর, ভারী নিতম্ব দ্বারা বাঙালি সুন্দরী নারীর বৈশিষ্ট্য তুলে ধরা হয়েছে এ শিল্পকর্মে অসাধারণ দক্ষতায়। তাছাড়া ডান হাতের কনুই বাম হাতের ওপর স্থাপিত এবং ডান হাতের মধ্যমা ডান গালে যুক্ত রয়েছে। এর দ্বারা সুন্দরী নারীদের অহঙ্কার এ শিল্পকর্মে তুলে ধরা হয়েছে। নারী মূর্তিটির ডান পা স্বাভাবিক থাকলেও বাম পায়ের গোড়ালি ভূমি থেকে সামান্য উঁচু। বাম পায়ের গোলাকার উন্মুক্ত উরু মূর্তিটিকে আরও আবেদনময়ী করে তুলেছে। উনিশ শতকের তৈরি এ শিল্প কর্মটির উচ্চতা ৫-৭ ইঞ্চি। এ অমূল্য নিদর্শনটির সংগ্রাহক ছিলেন বলধার জমিদার নরেন্দ্র নারায়ণ রায় চৌধুরী।
টেম্‌স টাউন
টেম্‌স টাউন () একটি নকল নগরী। ব্রিটেনের ঐতিহাসিক লিম রেজিস ও বাথ শহর দুটো নকল করে চীনারা যে শহরটি নির্মাণ করে তার নাম দিয়েছে টেমস। চীনের পাঁচটি রিয়েল এস্টেট ডেভেলপারের অধ্যবসায় ও পরিশ্রমে তৈরি হয়েছে নকল শহর টেমস শহর। এটি নির্মাণে মোট ব্যয় হয়েছে ৬৩৫ মিলিয়ন মার্কিন ডলার। এ শহরে ১০ হাজার লোকের বসবাসের ব্যবস্থা করা হয়েছে।
শহরটি ঘুরে মনে হবে ব্রিটেনের শহর দুটিকে জাদু করে তুলে আনা হয়েছে সুদূর চীনে। চীনের সাংহাই শহর থেকে মাত্র এক ঘণ্টা পথ গেলেই দেখা যাবে পানশালা, রেস্তোরাঁ, আলিশান শপিংমল অধ্যুষিত নকল শহরটি। চমৎকার নির্মাণশৈলীর সারি সারি বাড়ি চোখে পড়ার মতো। চীনদেশে পাশ্চাত্য ধাঁচের সেসব বাড়ি দেখে অবাক হতে হয়। নগরকেন্দ্রে ব্রিটিশ প্রধানমন্ত্রী উইনস্টন চার্চিলের ব্রোঞ্জের মূর্তি স্থাপন করা হয়েছে। এই শহরে ভিক্টোরীয় যুগের ব্রিটেনের শান-শওকত, মনোরম স্থাপত্যকলা ও নিদর্শন অনুসরণ করে ডিজাইন করা হয়েছে। ব্রিটেনের লিম রেজিস ও বাথ শহর দুটি ঠিক যেভাবে গড়ে উঠেছে, ঠিক সেইভাবে চীনারা টেম্‌স শহর আনিয়েছে। শহরের সমস্ত ঘরবাড়ি, রাস্তাঘাট, শপিংমল এমনকি তাদের ডিজাইন এবং রংগুলোও একই নকশায় করা হয়েছে। ব্রিটেনের লিম রেজিস শহরে 'কোন' নামে একটি দোকান আছে। যার মালিক গেইল ক্যাডি। টেম্‌স শহরেও ঠিক এ দোকানের অনুকরণে তৈরি করা হয়েছে 'কোন' নামের আরেকটি দোকান। এখানেই নকলবাজি শেষ নয়। গেইল ক্যাডির দোকানের দরজা থেকে শুরু করে ভেতরের সাজসজ্জা, মাছ রাখার পাত্র, তাকিয়াসহ আস্ত দোকানটিরই নকল করা হয়েছে। বর্তমানে মানুষ এ শহরে বসবাস ছাড়াও অন্য শহরগুলো থেকেও ঘুরতে আসে চীনাদের নকল চমৎকারিত্ব দেখার জন্য। অবিকল একটি ব্রিটিশ শহরের রেপ্লিকা তৈরী করতে পেরে চীনারা দারুণ গর্বিত।
ফির ভি দিল হ্যায় হিন্দুস্তানি
ফির ভি দিল হ্যায় হিন্দুস্তানি (), এটি ২০০০ সালের একটি বলিউড চলচ্চিত্র. ছবিটি পরিচালনা করেছেন আজিজ মির্জা এবং জুহি চাওলা, শাহরুখ খান ও পরিচালক আজিজ মির্জার প্রতিষ্ঠিত প্রতিষ্ঠান ড্রীমজ আনলিমিটেড এর ব্যানারে নির্মিত প্রথম চলচ্চিত্র এটি. ছবিটিতে অভিনয় করেছেন শাহরুখ খান, জুহি চাওলা, জনি লিভার ও পরেশ রাওয়াল. এটি ২০০০ সালের ২১ জানুয়ারি মুক্তি পায়.
কুছি কুছি হোতা হ্যায়
কুছি কুছি হোতা হ্যায় (), এটি কম্পিউটার-প্রাণিত একটি মুক্তিপ্রতিক্ষিত বলিউড চলচ্চিত্র। ছবিটি যৌথ ভাবে পরিচালনা করেছেন তরুণ মনসুখানি ও বিশাল সনাওয়ানি। প্রযোজনা ও কাহিনী করণ জহর। ছবিটিতে কণ্ঠে অভিনয় করেছেন শাহরুখ খান, কাজল দেবগন, রাণী মুখার্জী ও সঞ্জয় দত্ত, অনুপম খের, রিতেশ দেশমুখ, উদয় চোপড়া ও সীমি গারেওয়াল। এটি ১ জানুয়ারি, ২০১২ সালে (জাপান)এবং ২১ নভেম্বর, ২০১২-তে পরিপূর্ণ ভাবে মুক্তি দেয়া হবে।
ছবিটি কম্পিউটার-প্রাণিত ছবিটি ১৯৯৮ সালে হিন্দি চলচ্চিত্র,"কুছ কুছ হোতা হ্যায় " এর পুনর্নির্মাণ, এবং এটি মুক্তি দেয়া হবে মূল ছবিটির ১৩-তম বার্ষিকীতে।
অ্যাঞ্জেলিকা (পাইরেটস অব ক্যারিবিয়ান)
অ্যাঞ্জেলিকা () চলচ্চিত্রের পর্বের একটি নারী চরিত্র। এই চরিত্রের রূপদান করেন পেনেলোপে ক্রুজ। অ্যাঞ্জেলিকা ক্যাপ্টেন ব্ল্যাকবিয়ার্ডের একমাত্র কন্যা। তার সাথে ক্যাপ্টেন জ্যাক স্প্যারোর রোমান্টিক সর্ম্পক আছে বলে "অন স্ট্রেঞ্জার টাইডস" পর্বে দেখানো হয়েছে। অ্যাঞ্জেলিকা বাবার মতোই একটি জলদস্যু জাহাজের "ফার্স্ট মেইট"। তার জাহাজের নাম "কুইস অ্যান'স রিভেঞ্জ"।
মৎস্যকন্যা
মৎস্যকন্যা ( ইংরেজি ভাষায়: Mermaid) একটি শতাব্দী প্রাচীন কাল্পনিক নারী চরিত্র। পৃথিবীর বিভিন্ন দেশের লোকজ সংস্কৃতির বিভিন্ন গল্প, আখ্যানে এই নারী চরিত্রটি খুজে পাওয়া যায়। মৎস্যকন্যা দেখতে অর্ধ নারীর মত, যার কোমরের নীচের অংশবিশেষ সাধারণ মাছের মত। কিন্তু উপরের অর্ধাঙ্গ নারীর অবয়াবে গঠিত। মৎস্যকন্যারা সামুদ্রিক পরিবেশে বেড়ে উঠলেও তারা অনেকটা ডলফিনের মতো জলের উপরের পরিবেশে অভ্যস্ত। দীর্ঘ সময় পানির সংর্স্পশে না ধাকলে মৎস্যকন্যারা নিস্তেজ হয়ে পড়ে।
আব্দুর রাজ্জাক (দ্ব্যর্থতা নিরসন)
আব্দুর রাজ্জাক একটি মুসলিম নাম। তা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
জাতীয় অ্যান্টার্কটিকা ও মহাসাগর গবেষণা কেন্দ্র
জাতীয় অ্যান্টার্কটিকা ও সমুদ্র গবেষণা কেন্দ্র (এনসিএওআর) একটি ভারতীয় গবেষণা ও উন্নয়ন প্রতিষ্ঠান। এটি ভারত সরকারের মহাসাগর উন্নয়ন বিভাগের অন্তর্গত একটি স্বশাসিত প্রতিষ্ঠান। এটি গোয়া রাজ্যের ভাস্কো ডা গামা শহরে অবস্থিত। এনসিএওআর ভারতীয় অ্যান্টার্কটিকা কর্মসূচি পরিচালনার দায়িত্বে আছে এবং ভারত সরকারের অ্যান্টার্কটিকা গবেষণা কেন্দ্র মৈত্রীর রক্ষণাবেক্ষণ করে। এনসিএওআর ১৯৯৮ সালের ২৫ মে স্থাপিত হয়েছে। ড. প্রেম পান্ডে এর প্রতিষ্ঠাকালীন পরিচালক। ২০০৬ সাল থেকে রাষ্ট্রপতির আদেশবলে এনসিএওআর ভারত সরকারের ভূবিজ্ঞান মন্ত্রকের অধীনে এসেছে।
নেপাল-বাংলাদেশ মৈত্রী শিখর
নেপাল-বাংলাদেশ মৈত্রী শিখর হিমালয় পর্বতমালার একটি পর্বতশৃঙ্গের নাম। এই পর্বত শৃঙ্গটির প্রচলিত নাম চেকিগো। এই পর্বতশৃঙ্গটি নেপাল-তিব্বত সীমান্তের কাছে ২০,৫২৮ ফুট (৬২৫৭ মিটার) উচ্চতায় অবস্থিত। ২০১০ খ্রিস্টাব্দের ১৮ অক্টোবর এই পর্বত শৃঙ্গটি প্রথম বিজিত হয়।
হিমালয় পর্বতমালায় এমন কিছু পর্বতশৃঙ্গ আছে যা উচ্চতায় এভারেস্টের চেয়ে কম হলেও আরোহণের জন্য বিপজ্জনক ও কঠিন। নেপাল মাউন্টেনিয়ারিং অ্যাসোসিয়েশন (এনএমএ) হিসাব মতে, চেকিগো পর্বতশৃঙ্গে আরোহণের উদ্দেশ্যে পরিচালিত পৃথিবীর বিভিন্ন দেশের ১৩টি অভিযান ব্যর্থ হয়েছে। চেকিগো তথা নেপাল-বাংলাদেশ মৈত্রী শিখর পর্বতশৃঙ্গটি একটি দুর্গম লক্ষ্যমাত্রা। চেকিগো পর্বতশৃঙ্গ বিজয়ের পর ২০১০ খ্রিস্টাব্দের ২৫ অক্টোবর কাঠমান্ডুতে হোটেল ইয়াক এন্ড ইয়েতিতে আয়োজিত এক অনুষ্ঠানের মাধ্যমে নেপাল মাউন্টেনিয়ারিং অ্যাসোসিয়েশন ও বাংলাদেশ পর্যটন মন্ত্রণালয় আনুষ্ঠানিকভাবে চেকিগো পর্বতশৃঙ্গের নাম "নেপাল-বাংলাদেশ মৈত্রী শিখর" রাখার ঘোষণা দেন।
বাংলাদেশ থেকে ছয়জন ও নেপাল থেকে সাতজন পর্বতারোহী নিয়ে নেপাল-বাংলাদেশ মৈত্রী শিখরে আরোহণের অভিযাত্রী দল গঠন করা হয়। বাংলাদেশ পক্ষে নেতৃত্বে ছিলেন এম. এ. মুহিত এবং নেপালি পক্ষের নেতৃত্বে ছিল পেম্বা দর্জি শেরপা। ২০১০ খ্রিস্টাব্দের ২৪ সেপ্টেম্বর বাংলাদেশের জাতীয় প্রেস ক্লাবের কনফারেন্স লাউঞ্জে হিমালয়ে প্রথমবারের মতো বাংলাদেশ-নেপাল যৌথ পর্বতাভিযান উপলক্ষে পতাকা-প্রদান অনুষ্ঠান ও সংবাদ সম্মেলনের আয়োজন করা হয়েছিল। ২০১০-এর ৪ঠা অক্টোবর অভিযাত্রী দল কাঠমুণ্ডু ছেড়ে বাসে চড়ে যাত্র শুরু করে চেকিগোর উদ্দেশ্যে।
সুসংহত নিয়ন্ত্রিত ক্ষেপণাস্ত্র উন্নয়ন কর্মসূচি
সুসংহত নিয়ন্ত্রিত ক্ষেপণাস্ত্র উন্নয়ন কর্মসূচি (আইজিএমডিপি) ছিল ভারতের প্রতিরক্ষা মন্ত্রকের একটি কর্মসূচি। এই কর্মসূচির সময়কাল ছিল ১৯৮০-এর দশকের গোড়া থেকে ২০০৭ সাল পর্যন্ত। এই কর্মসূচির অধীনে বিভিন্ন রেঞ্জের ক্ষেপণাস্ত্র তৈরি করা হয়। এর মধ্যে আছে মাঝারি পাল্লার অগ্নি ক্ষেপণাস্ত্র (ভূমি থেকে ভূমি) এবং কয়েকটি স্বল্প পাল্লার ক্ষেপণাস্ত্র, যেমন, পৃথ্বী ব্যালিস্টিক ক্ষেপণাস্ত্র (ভূমি থেকে ভূমি), আকাশ ক্ষেপণাস্ত্র (ভূমি থেকে আকাশ), অস্ত্র ক্ষেপণাস্ত্র (আকাশ থেকে আকাশ), ত্রিশূল ক্ষেপণাস্ত্র (ভূমি থেকে আকাশ) ও নাগ ক্ষেপণাস্ত্র (ট্যাঙ্ক-বিধ্বংসী)। প্রতিরক্ষা গবেষণা ও উন্নয়ন সংগঠন (ডিআরডিও) এই কর্মসূচির দায়িত্বে ছিল। ভারত সরকারের বিভিন্ন পরীক্ষাগার ও গবেষণা কেন্দ্র এই ব্যাপারে ডিআরডিও-কে সাহায্য করত। এই কর্মসূচির অন্যতম প্রধান চিফ ইঞ্জিনিয়ার ড. আব্দুল কালাম ভারতের রাষ্ট্রপতি নির্বাচিত হয়েছিলেন।
১৯৮০-এর দশকের গোড়ার দিকে এই প্রকল্পের কাজ শুরু হয়েছিল। এই প্রকল্পের অধীনে বেশ কয়েকটি প্রধান স্ট্রাটেজিক ক্ষেপণাস্ত্র তৈরি করা হয়। এই প্রকল্পের অধীনে নির্মিত শেষ ক্ষেপণাস্ত্রটি হল অগ্নি-৩ ইন্টারমিডিয়েট-রেঞ্জ ব্যালিস্টিক মিশাইল। ২০০৭ সালের ৯ জুলাই সফলভাবে অগ্নি-৩ উৎক্ষেপণ করা হয়। ২০০৮ সালের ৮ জানুয়ারি এবং তারপর ২০০৮ সালেরই ৭ মে অগ্নি-৩ ক্ষেপণাস্ত্রের তৃতীয় পরীক্ষার পর ডিআরডিও ঘোষণা করে যে, যেহেতু আইজিএমডিপি প্রকল্পের অধীনে পরিকল্পিত সব কটি ক্ষেপণাস্ত্র তৈরি হয়ে গেছে এবং ভারতের সামরিক বাহিনী তা ব্যবহার শুরুও করে দিয়েছে, সেই হেতু তারা প্রকল্পটি বন্ধ করে দিচ্ছে। ডিআরডিও অধিকর্তা ড. এস প্রহ্লাদ বলেন, নতুন ক্ষেপণাস্ত্র ও অস্ত্র নতুন পঞ্চবার্ষিকী কর্মসূচির মাধ্যমে ভারতের বেসরকারি শিল্প ও বিদেশি সহযোগীদের সাহায্য কম খরচে তৈরি করা হবে। ডিআরডিও স্বাধীনভাবে নাগ ও সূর্য ক্ষেপণাস্ত্র তৈরির কাজ চালিয়ে যায়। সেই সঙ্গে ডিআরডিও ভারতের দিকে ছোঁড়া ক্ষেপণাস্ত্র ধ্বংস করতে লেজার-ভিত্তিক অস্ত্রও তৈরি করছে। এই কাজ চলছে একটি ব্যালিস্টিক ক্ষেপণাস্ত্র প্রতিরক্ষা কর্মসূচির অধীনে।
২০০৮ সালে ভারত জানিয়ে দেয় রণকৌশলগত সুসংহত নিয়ন্ত্রিত ক্ষেপণাস্ত্র কর্মসূচি তার নির্ধারিত লক্ষ্য পূর্ণ করেছে। এর পর থেকে রণকৌশল-সংক্রান্ত (স্ট্রাটেজিক) প্রকল্পগুলি এককভাবে (যেমন অগ্নি প্রকল্পের ক্ষেত্রে হয়েছে) পরিচালনা করা হবে। অন্যদিকে কৌশল-সংক্রান্ত (ট্যাকটিক) প্রকল্পগুলি যৌথভাবে পরিচালনা করা হবে। সেক্ষেত্রে বিদেশি সহযোগীও নেওয়া হবে।
বৃক্ক
বৃক্ক () বা কিডনি মেরুদন্ডী প্রাণীদেহের এক জোড়া সিম সদৃশ অঙ্গ বিশেষ যা উদরের পিছনের দিকে অবস্থিত, এবং যা মূত্র উৎপাদন ও বহিষ্করণ করে, এবং সেই সাথে শরীরের জল ও তড়িৎবিশ্লেষ্য পদার্থ বা ইলেকট্রোলাইট (সোডিয়াম, পটাসিয়াম, ইত্যাদি) এর ভারসাম্য বজায় রাখে ও অন্তঃক্ষরা গ্রন্থি হিসাবে কাজ করে। অঙ্গটি পেরিটোনিয়ামের পিছনে অবস্থান করে। এর বিস্তৃতি পিঠের দিকের প্রাচীরের কাছে মেরুদন্ডের ঠিক পাশেই দু'দিকে বক্ষদেশীয় কশেরুকার (t12) অঞ্চল থেকে শুরু হয়ে তৃতীয় কটিদেশীয় কশেরুকা (L3) পর্যন্ত।যকৃৎ এর অবস্থানের কারণে ডান বৃক্ক বাম বৃক্ক অপেক্ষা সামান্য নিচে থাকে।
বৃক্ক উদরীয় গহ্বরে পেরিটোনিয়ামের পিছনে অবস্থান করে।ডান বৃক্ক মধ্যচ্ছদার নীচেই যকৃৎ এর পিছনে এবং বাম বৃক্ক মধ্যচ্ছদার নীচে প্লীহার পিছনে থাকে।বৃক্কের উপরিভাগ ১১ তম এবং ১২ তম পর্শুকা(RIB)দ্বারা আংশিক আবৃত থাকে।এখানে অ্যাড্রেনাল গ্রন্থি রয়েছে।সমস্ত বৃক্ক পেরিরেনাল ও প্যারারেনাল ফ্যাট এবং রেনাল পর্দা (Renal Fascia) দ্বারা আবৃত।পুরুষের বৃক্কের ওজন ১৫০ - ১৭০ গ্রাম এবং স্ত্রীর ১৩০ - ১৫০ গ্রাম।সচরাচর বাম বৃক্ক ডান বৃক্ক থেকে সামান্য বড় হয়ে থাকে।
বৃক্কের উত্তল এবং অবতল পৃষ্ঠ রয়েছে।অবতল পৃষ্ঠের গভীরতম অংশকে বৃক্কীয় হাইলাম বলে।এর মধ্য দিয়ে বৃক্কীয় ধমনী প্রবেশ করে এবং বৃক্কীয় শিরা ও মূত্রনালি বের হয়।
বৃক্কের গাঠনিক এবং কার্যকরী একককে নেফ্রন বলে। বৃক্কের প্যারেনকাইমা দুই ভাগে ভাগ হয়।বৃক্কীয় কর্টেক্স এবং বৃক্কীয় মেডুলা ।এরা ৮ - ১৮ টি বৃক্কীয় লোবিউল এ বিভক্ত হয়।এদেরকে বৃক্কীয় পিরামিড বলে যেখানে বৃক্কীয় কর্টেক্সের চারপাশে মেডুলার কিছু অংশ বেষ্টন করে রাখে।দুটো বৃক্কীয় পিরামিডের মধ্যবর্তী অংশে বৃক্কীয় কর্টেক্সের কিছু অংশকে বৃক্কীয় কলাম বলে।
কর্টেক্সে অবস্থিত নেফ্রনের যে অংশ ছাঁকনে নিয়োজিত থাকে,তাকে বৃক্কীয় করপাসল বলে,যার পরেই থাকে বৃক্কীয় নালিকা (Renal Tubule)যা কর্টেক্স থেকে মেডুলার গভীরে প্রবেশ করে। বৃক্কীয় কর্টেক্সের কিছু অংশ ,বৃক্কীয় টিউবিউলের সমষ্টিকে মেডুলারি রে (Medullary Ray) যা পরবর্তীতে একক সংগ্রাহী ডাক্ট(Collecting Duct) এ পতিত হয়।প্রতিটি পিরামিডের চূড়া বা প্যাপিলা ছোট ক্যালিক্সে(Minor Calyx),কতগুলো ছোট ক্যালিক্স বড় ক্যালিক্সে(Major Calyx)এবং বড় ক্যালিক্স সম্মিলিতভাবে বৃক্কীয় পেলভিসেউদগত হয় যেখান থেকে মূত্রনালি বের হয়।
হাইলামের ভিতর দিয়ে মূত্রনালি এবং বৃক্কীয় শিরা বের হয় এবং বৃক্কীয় ধমনী ও স্নায়ু বৃক্কে প্রবেশ করে।এদের চারপাশে হাইলার ফ্যাট(Hilar Fat) লসিকা গ্রন্থি থাকে।হাইলার ফ্যাট, বৃক্কীয় সাইনাস নামক আরেকটি ফ্যাটি গহ্বরের সাথে সংযুক্ত থাকে।সামগ্রিকভাবে এরা বৃক্কীয় পেলভিস এবং ক্যালিক্স ধারণ করে এবং এদের বৃক্কীয় মেডুলারি টিস্যু থেকে পৃথক করে।
পরাবর্ত নালিকায় গ্লুকোজ সম্পূর্ণ পুনর্শোষিত হয়।এটি Na/গ্লুকোজ কোট্রান্সপোর্টের মাধ্যমে হয়। প্লাজমায় ৩৬০ mg/dL এর মত গ্লুকোজ থাকলে বাহক সম্পৃক্ত হবে এবং মূত্রে গ্লুকোজের উপস্থিতি পাওয়া যাবে।গ্লাইকোজ-ইউরিয়া হবার জন্য প্লাজমায় ১৬০ mg/dL গ্লুকোজ থাকাই যথেষত,যা বহুমূত্র রোগের নির্ণায়ক।
পরাবর্ত নালিকায় অ্যামিনো অ্যাসিড পুনর্শোষিত হয়।
গর্ভাবস্থা গ্লুকোজ ও অ্যামিনো এসিডের পুনর্শোষণ কমায়।
তাছাড়া এটি রক্তের pH নিয়ন্ত্রণ বা অম্ল-ক্ষারের ভারসাম্য নিয়ন্ত্রণ করে ৷
আগ্রাবাদ সরকারি কলোনী উচ্চ বিদ্যালয়
আগ্রাবাদ সরকারি কলোনি উচ্চ বিদ্যালয় বন্দর নগরী চট্টগ্রামের একটি বেসরকারি শিক্ষা প্রতিষ্ঠান। এটি চট্টগ্রামের অন্যতম প্রাচীন বিদ্যালয়। মাধ্যমিক বিদ্যালয় হিসেবে সুপরিচিত হলেও বর্তমানে এখানে কিন্ডারগার্টেন থেকে শুরু করে মাধ্যমিক শ্রেনী পর্যন্ত লেখাপড়ার ব্যবস্থা চালু রয়েছে।
আগ্রাবাদ সরকারি কলোনি উচ্চ বিদ্যালয় চট্টগ্রাম জেলার আগ্রাবাদে ১৯৬০ সালে প্রতিষ্ঠিত হয়। সরকারি কর্মচারী এবং অধিবাসীদের ছেলেমেয়েদের সুষ্ঠু লেখাপড়ার জন্যে আগ্রাবাদ গভর্নমেন্ট কলোনী এসোসিয়েশনের ৩রা জানুয়ারি, ১৯৫৬ সালে অনুষ্ঠিত কমিটির সভায় গৃহীত সিদ্ধান্ত অনুযায়ী বিদ্যালয়টি স্থাপন করা হয়েছিল। শুরুতে প্রাথমিক বিদ্যালয় হিসেবে এটি কার্যক্রম শুরু করে। স্থানাভাবে কখনো গণপূর্ত বিভাগের (পিডব্লউডি) গোডাউনে কখনো নির্মানাধীন কোয়ার্টারে শ্রেণীকার্যক্রম সম্পাদনা করা হত।
১৯৬০ সাল থেকে 'জুনিয়র হাই স্কুল' হিসেবে শ্রেণীকার্যক্রম শুরু হয়। তখন গোডাউনটি স্কুল কর্তৃপক্ষের কাছে হস্তান্তর করা হয়। ১৯৬৫-৬৬ সালে জনাব ""এইচ. আকবর আলী"" নামে এক দানবীরের অর্থে স্কুলের মূল ভবনটি নির্মিত হয়। কৃতজ্ঞতা স্বরূপ তার নামে স্কুলের অডিটোরিয়ামের নামকরণ করা হয় “এইচ. আকবর আলী হল”। তবে অত্যধিক ছাত্র-ছাত্রীর কারণে তা শ্রেণীকক্ষ হিসেবে ব্যবহার করা হয়। এছাড়া অত্র এলাকার দানশীল ""আলহাজ ওসমান গণি"" সাহেবের নাম কৃতজ্ঞতা সহকারে স্মরণ করা হয় আজো। স্কুলটি ১লা এপ্রিল, ১৯৬৩ সাল থেকে কুমিল্লা শিক্ষা বোর্ডের স্বীকৃতি অর্জন করে, তখন ছাত্র সংখ্যা ছিলো ৭৯ জন মাত্র। ১৯৬৪ সালে এই স্কুল থেকে ১ম ব্যাচের ছাত্র-ছাত্রীরা এসএসসি পরীক্ষায় অংশগ্রহণ করে। বর্তমানে এই প্রতিষ্ঠানে প্রায় ৩০০০ ছাত্র ছাত্রী পড়াশোনা করে।
আগ্রাবাদ সরকারি কলোনি উচ্চ বিদ্যালয়ের বর্তমানে ৩টি শাখা রয়েছে- কিন্ডারগার্টেন শাখা, বালক শাখা ও বালিকা শাখা। এর মধ্যে কিন্ডারগার্টেন শাখায় "প্লে গ্রুপ" থেকে পঞ্চম শ্রেণী পর্যন্ত ছাত্র-ছাত্রী পড়ছে। মাধ্যমিক শাখায় বালক ও বালিকাদের দুইটি ভিন্ন স্কুল বিল্ডিং রয়েছে। উভয় শাখাতেই ষষ্ঠ থেকে দশম শ্রেণী পর্যন্ত পড়াশোনা চলু আছে। তিন শাখা মিলে প্রায় ৮০ জন শিক্ষক শিক্ষিকা শিক্ষা কার্যক্রম পরিচালনা করছেন। বিদ্যালয়ের প্রাক্তন শিক্ষার্থীদের একটি সংগঠন কাজ করে যাচ্ছে।
এই বিদ্যালয়ে শিক্ষার্থীরা পড়াশোনার পাশাপাশি বিভিন্ন খেলাধুলা যেমন ক্রিকেট, ফুটবল ইত্যাদিতে অংশ নিয়ে থাকে।
রুদ্র মুহম্মদ শহীদুল্লাহ
রুদ্র মুহম্মদ শহিদুল্লাহ (জন্ম: ১৯৫৬ সালের ১৬ অক্টোবর, মৃত্যু: ১৯৯১ সালের ২১ জুন) একজন প্রয়াত বাংলাদেশী কবি ও গীতিকার যিনি "প্রতিবাদী রোমান্টিক" হিসাবে খ্যাত। আশির দশকে কবিকণ্ঠে কবিতা পাঠে যে কজন কবি বাংলাদেশী শ্রোতাদের কাছে প্রিয় হয়ে ওঠেন তিনি তাদের অন্যতম। তার জনপ্রিয় কবিতার মধ্যে অন্যতম "বাতাসে লাশের গন্ধ"। এই কবির স্মরণে বাংলাদেশের বাগেরহাট জেলার মোংলার মিঠেখালিতে গড়ে উঠেছে "রুদ্র স্মৃতি সংসদ"।
রুদ্র মুহম্মদ শহিদুল্লাহর জন্ম তাঁর পিতার কর্মস্থল বরিশাল জেলায়। তাঁর মূল বাড়ি বাগেরহাট জেলার মোংলা উপজেলার মিঠেখালি গ্রামে। উচ্চ মধ্যবিত্ত পরিবারে জন্ম। ঢাকা ওয়েস্ট এ্যান্ড হাইস্কুল থেকে ১৯৭৪ সালে এস এস সি এবং ঢাকা কলেজ থেকে ১৯৭৬ সালে এইচ এস সি পাস করেন। অতঃপর ঢাকা বিশ্ববিদ্যালয়ের বাংলা বিভাগে ভর্তি হন। ১৯৮০ সালে সম্মানসহ বি এ এবং ১৯৮৩ সালে এম এ ডিগ্রি লাভ।
তিনি ছিলেন সম্মিলিত সাংস্কৃতিক জোট ও জাতীয় কবিতা পরিষদ গঠনের অন্যতম উদ্যোক্তা। জাতীয় কবিতা পরিষদের প্রতিষ্ঠাতা যুগ্ম সম্পাদক। ১৯৭৫ সালের পরের সবকটি সরকারবিরোধী ও স্বৈরাচারবিরোধী সংগ্রামে সক্রিয়ভাবে অংশগ্রহণ করেন। প্রতিবাদী কবি হিসেবে খ্যাত। বাংলাদেশের মুক্তিযুদ্ধ, দেশাত্মবোধ, গণআন্দোলন, ধর্মনিরপেক্ষতা, ও অসাম্প্রদায়িকতা তাঁর কবিতায় বলিষ্ঠভাবে উপস্থিত। এছাড়া স্বৈরতন্ত্র ও ধর্মের ধ্বজাধারীদের বিরুদ্ধে তাঁর কণ্ঠ ছিল উচ্চকিত। কবিকন্ঠে কবিতা পাঠে যে কজন কবি কবিতাকে শ্রোতৃপ্রিয় করে তোলেন, তিনি তাঁদের অন্যতম। তারুণ্য ও সংগ্রামের দীপ্ত প্রতীক কবি রুদ্র মুহম্মদ শহীদুল্লাহ ৩৪ বছরের স্বল্পায়ু জীবনে সাতটি কাব্যগ্রন্থ ছাড়াও গল্প, কাব্যনাট্য এবং ভালো আছি ভালো থেকো সহ অর্ধশতাধিক গান রচনা ও সুরারোপ করেছেন।
১৯৮১ সালের ২৯ জানুয়ারি বহুল আলোচিত নারীবাদী লেখিকা তসলিমা নাসরিনকে বিয়ে করেন। ১৯৮৮ সালে তাদের দাম্পত্য জীবনের অবসান ঘটে। ১৯৯১ সালের ২১ জুন রুদ্র ঢাকায় মৃত্যুবরণ করেন।
ওরাকল কর্পোরেশন
ওরাকল কর্পোরেশন () হল মার্কিন যুক্তরাষ্ট্রের একটি বহুজাতিক কম্পিউটার প্রযুক্তি কর্পোরেশন যার সদর দফতর ক্যালিফোর্নিয়ার রেডউড সিটিতে অবস্থিত। কোম্পানিটি কম্পিউটার হার্ডওয়্যার সিস্টেম এবং এন্টারপ্রাইজ সফটওয়্যার পণ্যতে পারদর্শী - বিশেষভাবে এর নিজস্ব ডাটাবেস ম্যানেজমেন্ট সিস্টেমের ব্রান্ডে। ওরাকল মাইক্রোসফট এবং আইবিএম পরে, আয় অনুসারে তৃতীয় বৃহত্তম সফটওয়্যার নির্মাণকারী।
কোম্পানিটি ডেটাবেজ উন্নয়ন এবং মধ্যম-স্তর সফটওয়্যারের সিস্টেম, এন্টারপ্রাইজ সম্পদ পরিকল্পনা সফটওয়্যার (ইআরপি), ক্রেতা সম্পর্ক ব্যবস্থাপনা সফটওয়্যার (সিআরএম) এবং সরবরাহ ব্যবস্থাপনা (এসসিএম) সফটওয়্যারের জন্য সরঞ্জাম তৈরিও করে।
ল্যারি এলিসন ওরাকলের একজন সমবায়-প্রতিষ্ঠাতা, তিনি ওরাকলের সিইও হিসেবে দায়িত্ব পালন করেছেন। তিনি ২০০৪ সালে, "জেফ্রি ও. হেনলি" তাকে প্রতিস্থাপন আগে পর্যন্ত বোর্ডের চেয়ারম্যান হিসেবে দায়িত্ব পালন। ২২শে আগস্ট, ২০০৮ সালে, এল্লিসোন এসোসিয়েটেড প্রেস স্থান পান এবং তিনি প্রধান নির্বাহী হিসেবে বিশ্বের শীর্ষ বেতনভোগী ছিলেন।
প্রিন্সটন বিশ্ববিদ্যালয়
প্রিন্সটন বিশ্ববিদ্যালয় যুক্তরাষ্ট্রের নিউ জার্সিতে অবস্থিত একটি আইভি লীগ বেসরকারী বিশ্ববিদ্যালয়। এটি ১৭৪৬ সালে প্রতিষ্ঠিত হয়। প্রিন্সটন বিশ্ববিদ্যালয় থেকে ৩৫ জন নোবেল পুরস্কার এবং ১৭ জন ন্যাশনাল মেডেল অব সায়েন্স পেয়েছেন। এই বিশ্ববিদ্যালয়ে প্রকৌশল, বিজ্ঞান, মানববিদ্যা ও সামাজিক বিজ্ঞানে স্নাতক-পূর্ব ও স্নাতক প্রোগ্রাম চালু রয়েছে। এই বিশ্ববিদ্যালয়ের ফায়ারস্টন গ্রন্থাগারে রয়েছে ১১ মিলিয়নের বেশি ভুক্তি।
এই বিশ্ববিদ্যালয়ে স্নাতক-পূর্ব শিক্ষার্থীদের চার বছরই আবাসন সুবিধা দেয়া হয়। শতকরা ৯৮ ভাগ শিক্ষার্থীই ক্যাম্পাসে বা ডর্মিটরিতে বাস করেন। স্নাতক-পূর্ব শ্রেণীর ১ম ও ২য় বর্ষের শিক্ষার্থীদের আবাসিক কলেজসমূহে থাকা বাধ্যতামূলক।
শাইখ সিরাজ
শাইখ সিরাজ বাংলাদেশী সাংবাদিক, কৃষি উন্নয়ন ও গণমাধ্যম ব্যক্তিত্ব। শাইখ সিরাজ কৃষি সাংবাদিকতাসহ নানামুখী কর্মকাণ্ডের মাধ্যমে গ্রামীণ জীবনে জাগরণ সৃষ্টির লক্ষ্যে কাজ করছেন। তিনি বাংলাদেশ টেলিভিশনে জনপ্রিয় কৃষিভিত্তিক অনুষ্ঠান "মাটি ও মানুষ" ও নিজস্ব মালিকানাধীন বেসরকারি টিভি চ্যানেল চ্যানেল আইতে হৃদয়ে মাটি ও মানুষ নামক অনুষ্ঠান উপস্থাপনা করেন। কৃষি সাংবাদিকতায় অবদান রাখার জন্য ২০১৮ সালে তিনি স্বাধীনতা পুরস্কার লাভ করেন।
শাইখ সিরাজ ১৯৫৪ সালের ৭ই সেপ্টেম্বর চাঁদপুরে জন্মগ্রহণ করেন। খিলগাঁও গভঃ হাইস্কুল, নটরডেম কলেজ ও ঢাকা বিশ্ববিদ্যালয়ে কাটে তাঁর শিক্ষাজীবন। তিনি ভূগোলে সম্মানসহ মাস্টার্স ডিগ্রি অর্জন করে সাংবাদিকতা পেশায় যুক্ত হন।
তিনি ইমপ্রেস টেলিফিল্ম লিমিটেড চ্যানেল আই’র প্রতিষ্ঠাতা পরিচালক ও বার্তাপ্রধান। তার কৃষিবিষয়ক কার্যক্রমের ধারাবাহিকতায় দেশের সব পত্রপত্রিকা ও টেলিভিশনে কৃষিভিত্তিক কার্যক্রমের পরিধি বেড়েছে। তিনি বাংলাদেশ টেলিভিশন এর মাটি ও মানুষ নামক টিভি প্রোগ্রামের জনপ্রিয় উপস্থাপক ও কৃষি ব্যক্তিত্ব। উক্ত অনুষ্ঠানে বাংলাদেশে আধুনিক কৃষি ও বিভিন্ন উন্নত চাষ পদ্ধতি, কৃষি ব্যবস্থাপনা, বেকার ও শিক্ষিত যুবকদের কৃষিকাজে উৎসাহিত করা হতো। তিনি 'হৃদয়ে মাটি ও মানুষ' নামে চ্যানেল আইতে সাপ্তাহিক অনুষ্ঠান উপস্থাপনা করেন। চ্যানেল আইতে জাতীয় সংবাদে প্রতিদিনের কৃষি সংবাদ চালুর মধ্য দিয়ে তিনিই প্রথম দেশের গণমাধ্যমে কৃষিকে প্রাত্যহিক গুরুত্বের মধ্যে নিয়ে আসেন। এর ধারাবাহিকতায় চ্যানেল আইতে একটি পৃথক ও বিশেষ বুলেটিন আকারে প্রচার শুরু হয় কৃষি সংবাদ।
এছাড়া ২০১১ সালে যুক্তরাজ্যের হাউস অব কমন্স পেয়েছেন বিশেষ সম্মাননা।
বিশ্বনাথ চক্রবর্তী
বিশ্বনাথ চক্রবর্তী (জন্মঃ ১৬৬৪ - মৃত্যুঃ অজ্ঞাত) নিম্বার্ক মতাবলম্বী ও দ্বৈতাদ্বৈতবাদী ছিলেন।
তিনি ১৫৮৬ শকে নদীয়া জেলার দেবগ্রামে জন্মগ্রহণ করেন। তাঁর পিতার নাম রামনারায়ণ। ১৬৭৯ খ্রীষ্টাব্দ থেকে অন্ততঃ ২৫ বছর তিনি ব্রজধামে বাস করেছেন। বৃন্দাবনে বিশ্বনাথ চক্রবর্তী ধরাধাম ত্যাগ করেন। তাঁর মৃত্যু সাল অজ্ঞাত রয়েছে।
সংস্কৃত শাস্ত্রে তাঁর প্রগাঢ় ব্যুৎপত্তি ছিল। ১৭০৪ খ্রীষ্টাব্দে "সারার্থ-দর্শিনী" নামে ভাগবতের একটি টীকার রচনাকার্য সমাপ্ত করেন। এ রচনাকার্য ১৬২৬ শকে সমাপ্ত হয়। এই টীকাই নিম্বার্ক সম্প্রদায়ের প্রামাণিক ব্যাখ্যা।
শ্রীজীব গোস্বামী'র মত খণ্ডন করে "সারার্থবধিনী" নামে ভগবদ্গীতারও একটি টীকা বৃন্দাবনে বসে রচনা করেছিলেন। এই টীকা ভক্তিপ্রধান এবং এটি ভক্ত বৈষ্ণবসমাজে সবিশেষ আদরণীয়। বহু সংস্কৃত গ্রন্থ এবং "ব্রহ্ম-সংহিতা", "চৈতন্যচরিতামৃত", "বিদগ্ধ মাধবী", গোপালতাপনী, অলংকারকৌস্তুভ প্রভৃতি গ্রন্থের টীকা রচনা করেন। বৈষ্ণব পদাবলী গ্রন্থে তিনি "হরিবল্লভ দাস" নামে পরিচিত ছিলেন।
তিনি অনেকগুলো সংস্কৃত বৈষ্ণব গ্রন্থও রচনা করেছেন। তন্মধ্যে - শ্রীকৃষ্ণ ভাবনামৃত, মাধুর্যকাদম্বিনী, রাগবর্ত্ম-চন্দ্রিকা, গুণামৃত লহরী, প্রেমসম্পুট, স্বপ্নবিলাসামৃত, অনুরাগবল্লী, রূপচিন্তামণি, সঙ্কল্পকল্পদ্রুম, সুরথকথামৃত গৌরগণচন্দ্রিকা, চমৎকারচন্দ্রিকা উল্লেখযোগ্য।
জেজু দ্বীপ
জেজু দ্বীপ বা জেজু-ডো দক্ষিণ কোরিয়ার সর্ববৃহৎ দ্বীপ এবং ক্ষুদ্রতম প্রদেশ। এটি দক্ষিণ কোরিয়ার একটি স্বায়ত্তশাসিত প্রদেশ। ২০০৭ সালে ইউনেস্কো জেজু দ্বীপকে বিশ্বের আদি নিদর্শন স্তানের তালিকায় অন্তর্ভুক্ত করে।
দক্ষিণ কোরিয়ায় বহু সংখ্যক দ্বীপ রয়েছে। দক্ষিণ কোরিয়ার দক্ষিণ উপকূল থেকে ১৩০ কিলোমিটার দূরে জেজু দ্বীপ অবস্থিত। পশ্চিম থেকে পূর্বে এটির দৈর্ঘ্য ৭৩ কিলোমিটার এবং উত্তর তেকে দক্ষিণে দৈর্ঘ্য ৩১ কিলোমিটার। এর আয়তন ১৮৪৬ বর্গ কিলোমিটার। সমুদ্রপৃষ্ঠ থেকে এর উচ্চতা ১ হাজার ৯৫০ মিটার। জেজু দ্বীপটি গঠিত হয়েছে ৩৬০টি সুপ্ত আগ্নেয়গিরির সমন্বয়ে। ভূতত্ত্ববিদ জি.সি. রবার্টের ভাষ্য অনুযায়ী প্রায় ২০ লাখ বছর আগে আগ্নেয়গিরির অগ্ন্যুৎপাতে জেজু দ্বীপের সৃষ্টি। জেজু দ্বীপটিকে দূর থেকে দেখতে অতি চমৎকার। সুপ্ত আগ্নেয়গিরির সমন্বয়ে জেজু দ্বীপের সৃষ্টি, যে কারণে ১৯১০ সালে জেজু দ্বীপকে ডাকা হতো জি.জি ক্যাডা নামে। স্থানীয় জনগণের ভাষ্য মতে, জি.জি ক্যাডা মানে আগ্নেয়গিরি। ১৯৪৮ খ্রিস্টাব্দে সরকারি প্রজ্ঞাপনের মাধ্যমে ক্যাডার নাম পরিবর্তন করে রাখা হয় জেজু দ্বীপ। কখন কখন এটিকে সামাদো দ্বীপ বলেও অভিহিত করা হয়।
জেজু দ্বীপের নাম পরিবর্তন হলেও এর আয়তন পরিমাপ করতে আরও অনেক বছর সময় লেগে যায়। ১৯৫৫ সালের দিকে জেজু দ্বীপটির আয়তন পরিমাপ করা হয়। সমুদ্রের কূল থেকে ১৩০ কিলোমিটার ভেতরে অবস্থান হওয়ায় সহজে জেজু দ্বীপে যাওয়া যায় না। জাহাজ কিংবা বড় কোনো নৌযান নিয়ে জেজু দ্বীপে যেতে হয়। জেজু দ্বীপে কয়েকটি ছোট ছোট দ্বীপ রয়েছে। দ্বীপ ছাড়াও রয়েছে এক বা একাধিক পাহাড়। জেজু দ্বীপে অবস্থিত দক্ষিণ কোরিয়ার সর্বোচ্চ পাহাড় হ্যালোসান দক্ষিণ কোরিয়ার সর্বোচ্চ বিন্দু। জেজু দ্বীপে রয়েছে দুর্লভ প্রজাতির ডাইসন, বিরল প্রজাতির সাপ ও হনুমান।
আন্তর্জাতিক ওপেন সোর্স নেটওয়ার্ক
আন্তর্জাতিক ওপেন সোর্স নেটওয়ার্ক বা আইওএসএন () ইন্টারনেট ও তথ্যপ্রযুক্তি ক্ষেত্রে বিশ্বব্যাপী "মুক্ত" ধ্যানধারনা প্রচরনা ও বিস্তৃতকরনের কাজ করে যাচ্ছে। জাতিসংঘের উন্নয়ন কর্মসূচী ইউএনডিপি ও কানাডার আন্তর্জাতিক গবেষণা কেন্দ্র "ইন্টারন্যাশনাল ডেভলপমেন্ট রিসার্চ সেন্টার" আইডিআরসি সমন্বিতভাবে বিশ্বব্যাপী কাজ করে যাচ্ছে। আইওএসএন "সবার জন্য সফটওয়ার স্বাধীনতা" স্লোগান নিয়ে যাত্র শুরু করে। দক্ষিণ এশীয় প্রশান্ত মহাসাগরীয় অঞ্চলে আইওএসএন তিনটি ভাগে কাজ করছে। আসিয়েন সদস্যভুক্ত দেশগুলো নিয়ে "আসিয়েন+৩", দক্ষিণ এশীয় অঞ্চলের দেশগুলো নিয়ে "দক্ষিণ এশীয় অঞ্চল" ও প্রশান্ত মহাসাগীয় অঞ্চলে বিভক্ত হয়ে আইওএসএন কাজ করছে।
আইওএসএন এর ওয়েব সাইটে এই প্রতিষ্ঠানের লক্ষ্য সম্পর্কে বলা হয়েছে, 'বিনামূল্য ও উন্মুক্ত সোর্সকোর্ড সফটওয়ারের মাধ্যমে উন্নয়নশীল দেশগুলোর সমস্যা সমাধানে এগিযে আসা। পশ্চিমা বিশ্বের সাথে ডিজিটাল বা প্রযুক্তিগত বৈষম্য কমানোর লক্ষ্যেই আইওএসএন কাজ করে চলছে।'
২০০৮ সাল থেকে আইওএসএন তিনটি কেন্দ্র এশীয় মহাদেশে বিভক্ত হয়ে কার্যক্রম পরিচালনা করছে। প্রথম কেন্দ্রটি ফিলিপিন্স ডিলিমান বিশ্ববিদ্যালয়ে অবস্থিত। অপর কেন্দ্রস্থল দুটি চেন্নাই, ভারত ও প্রশান্ত মহাসাগরীয় দ্বীপরাষ্ট্র সমূহের সমন্বয়ে গঠিত একটি কনর্সোটিয়ামের মাধ্যমে পরিচালিত হচ্ছে।
সেন্ট নিকোলাস
সেন্ট নিকোলাস (, , ["Saint", literally "Holy", ] ["মানুষের বিজয়"]) (২৭০ – ৬ই ডিসেম্বর, ৩৪৩), ছিলেন একজন খ্রিস্টান ধর্মযাজক। তাঁর জন্ম হয়েছিল আধুনিক তুরস্কের নিকটবর্তী সমুদ্রবর্তী 'পাতারা' নামক এক গ্রামে। সম্ভবত তিনি ছিলেন মায়রার বিশপ। বিশপ নির্বাচিত ওয়ার অল্প পরেই তাঁকে কারাদণ্ড দেয়া হয়। সম্রাট কন্সট্যান্টাইন ক্ষমতায় আরোহণ করলে তিনি মুক্তি লাভ করেন।
তাঁর পিতা ছিলেন ধনাঢ্য ব্যক্তি। কিন্তু তিনি সেন্ট নিকোলাস খুবই দয়ালু ছিলেন। কথিত আছে যে, সেন্ট নিকোলাস উত্তরাধিকারসূত্রে পাওয়া সব তাঁর সকল ধন-সম্পত্তি গরিব-দুঃখীদের মাঝে বিলিয়ে দিয়েছিলেন। বিপদাপন্ন মানুষের সন্ধানে সেন্ট নিকোলাস এক জায়গা থেকে আরেক জায়গা, এক দেশ থেকে আরেক দেশ চষে বেড়াতেন। যেখানেই কাউকে দুঃস্থ দেখতেন অথবা কাউকে বিপদগ্রস্ত দেখতেন, তিনি অকাতরে সাহায্য করতেন।
এক সময় সারা ইউরোপে তার নামে পরম পরোপকারী হিসাবে ছড়িয়ে পড়ে। সেন্ট নিকোলাস পরিচিতি পেতে থাকেন বাচ্চাদের পরম বন্ধু ও সবার দুর্দিনের সাথী হিসেবে। এভাবেই একসময় সেন্ট নিকোলাস সারা ইউরোপে সবচেয়ে জনপ্রিয় সাধু ব্যক্তি হিসেবে স্বীকৃতি লাভ করেন। তাঁর মৃত্যুর তারিখ ৬ ডিসেম্বর। এই দিনটিকে একটি পবিত্র দিন হিসেবে পালন করা হয়। তাঁর অনুসারীরা এই দিনটিকে সেন্ট নিকোলাসের স্মরণে আনুষ্ঠানিকভাবে উদযাপন করতে থাকে। মার্কিন সংস্কৃতিতে সেন্ট নিকোলাসের অন্তর্ভুক্তি হয় ১৮শ শতকের শেষ অর্থাৎ ১৭৭৩-১৭৭৪-এর দিকে। একদল ওলন্দাজ পরিবারের সেন্ট নিকোলাসের মৃত্যুবার্ষিকী উদযাপন উপলক্ষে সমবেত হওয়ার কথা নিউইয়র্ক পত্রিকাতেই প্রথম প্রকাশিত হয়। একই সঙ্গে প্রকাশিত হয় 'সান্টা ক্লজ' নামকরণের ইতিহাস যা সেন্ট নিকোলাসের সঙ্গে সম্পৃক্ত। সান্টা ক্লজ নামটি এসেছে নিকোলাসের ওলন্দাজ নাম "সিন্টার ক্লাস" থেকে।
১৮০৪ খ্রিস্টাব্দে নিউইয়র্ক হিস্টোরিক্যাল সোসাইটির সদস্য জন পিনটারড সোসাইটির বার্ষিক সম্মেলনে সেন্ট নিকোলাসের ইমেজ সংবলিত কাঠের তৈরি স্মরণিকা সভায় উপস্থিত সবাইকেই উপহার হিসাবে প্রদান করেন। আধুনিক সান্টার চেহারা ছবির সঙ্গে সেন্ট নিকোলাসের সেই প্রতিমূর্তির সমিলতা ছিল। কালক্রমে সেন্ট নিকোলাস থেকে সান্টা ক্লজ নামেই সেই এই সেন্ট মার্কিন সমাজে প্রতিষ্ঠা পেতে শুরু করেন।
১৮০৯ খ্রিস্টাব্দে বিখ্যাত লেখক ওয়াশিংটন আরভিং তার লেখা বই 'নিউইয়র্কের ইতিহাস'-এ সিন্টার ক্লাসকে নিয়ে গল্প লেখেন, যা পরবর্তীতে 'সান্টা ক্লজ'কে মার্কিন সমাজে জনপ্রিয় করে।
স্কয়্যার কিলোমিটার অ্যারে
স্কয়্যার কিলোমিটার অ্যারে বা এসকেএ () একটি সম্প্রসার বেতার দূরবীক্ষণ যন্ত্র যা প্রায় এক বর্গ কিলোমিটার এলাকা জুড়ে বানান হবে। এটি ২১০ কোটি মার্কিন ডলার ব্যয়ে দক্ষিণ আফ্রিকায় স্থাপন করা হচ্ছে। দক্ষিণ আফ্রিকাকে সহায়তা রছে অস্ট্রেলিয়া এবং নিউ জিল্যান্ড। প্রায় চার হাজার টেলিস্কোপ ও 'ডিশ এন্টেনা একত্র করে এই অতি সংবেদনশীল দূরবীণটি সংস্থাপন করা হবে। বর্তমান যে কোনো সাধারণ রেডিও-টেলিস্কোপের তুলনায় এসকেএ হবে ৫০ থেকে ১০০ গুণ বেশি কার্যকর। এর মাধ্যমে লক্ষ্য রাখা হবে মহাকাশে বিস্তীর্ণ অঞ্চলে। এসকেএ প্রকল্পে বর্তমান বিশ্বের সবচেয়ে শক্তিশালী সুপার কম্পিউটার ব্যবহার করা হবে। এমনকী এই টেলিস্কোপটির সাহায্যে অতীতের অনেক তারা অবলোকন করা সম্ভব হবে বলে সংশ্লিষ্ট জ্যোতিবিজ্ঞানীরা দাবী করেছেন। এসকেএ'র নির্মাণ কাজ শেষ হতে সময় লাগবে আরও ছয় থেকে আট বছর। তবে তার আগেই মিরকেএটি' নামের একটি "প্রোটোটাইপ" নির্মাণ করবে দক্ষিণ আফ্রিকা যাতে থাকবে মাত্র ৬৪টি এন্টিনা।
কাল
কাল (, উর্দু: کال, ) এটি একটি বলিউড এর ভৌতিক চলচ্চিত্র। শাহরুখ খান ও করণ জোহরের প্রযোজনার এই ছবিটি পরিচালনা করেছেন সোহাম শাহ। এটিতে অভিনয় করেছেন অজয় দেবগণ, বিভেক অবেরয়, লারা দত্ত, জন আব্রাহাম ও এশা দেওল। ছবিটি ২০০৫ সালের ২৯ এপ্রিল মুক্তি পায়।
অলওয়েজ কাভি কাভি
অলওয়েজ কাভি কাভি () এটি ২০১১ সালের একটি বলিউড রোমান্স চলচ্চিত্র। চলচ্চিত্রটি পরিচালনা করেছেন রোশন আব্বাস। রেড চিলিস এন্টারটেনমেন্ট এর ব্যানারে নির্মিত এই ছবিটির কাহিনী লিখেছেন রঞ্জিত রায়না। প্রধান চরিত্রগুলোতে অভিনয় করেছেন আলী ফজাল, জিসেলী মন্টিরো ও জোয়া মরানি। এছাড়াও ছবিতে শাহরুখ খান এর একটি গানে বিশেষ বিশেষ উপস্থিতি আছে।
নীলগিরি পর্যটন কেন্দ্র
নীলগিরি পর্যটন কেন্দ্র বাংলাদেশের বান্দরবান জেলায় নীলগিরি পাহাড়চূড়ায় অবস্থিত একটি জনপ্রিয় পর্যটন কেন্দ্র। এটি বাংলাদেশের সর্বোচ্চ পর্যটন কেন্দ্র।
সমুদ্রপৃষ্ঠ থেকে ২২০০ ফুট উচ্চে অবস্থানের কারণে নীলগিরি পর্যটন কেন্দ্র সর্বদা মেঘমণ্ডিত আর এটাই এই পর্যটন কেন্দ্রের বিশেষ আকর্ষণ। একবিংশ শতাব্দীর শুরু থেকে নীলগিরি ধীরে ধীরে দেশব্যাপী মানুষের কাছে পর্যটন কেন্দ্র হিসাবে পরিচিতি লাভ করতে শুরু করে। এই পুরো পর্যটন কেন্দ্রটিই প্রতিষ্ঠা করেছিল বাংলাদেশ সেনাবাহিনী এবং তারাই এর পরিচালনা করে থাকেন। এই পর্যটন কেন্দ্রটি বান্দরবান জেলা সদর থেকে ৫০ কিলোমিটার দূরে কাফ্রুপাড়াসংলগ্ন পাহাড় চূড়ায় অবস্থিত। বান্দরবানের আলীকদম থেকে থানচীগামী রাস্তা ধরে পাহাড়ী পথে নীলগিরি পৌঁছানো যায়।
জায়েদ খান
জায়েদ আব্বাস খান পরিচিতি লাভ করেন জায়েদ খান (, জন্ম ৫ জুলাই ১৯৮০ মুম্বাই, মহারাষ্ট্র) তিনি একজন ভারতীয় অভিনেতা, মূলত তিনি বলিউড এর চলচ্চিত্রে অভিনয় করেন।
হরিনাথ দে
হরিনাথ দে (জন্ম ১৮৭৭ - মৃত্যু ১৯১১) ছিলেন একজন বহুভাষাবিদ বাঙ্গালী পণ্ডিত। তিনি এশিয়া ও ইয়োরোপের বহুসংখ্যক ভাষায় পারদর্শিতা অর্জ্জন করতে সক্ষম হয়েছিলেন। বয়স ৩০ পূর্ণ হওয়ার আগেই তিনি পৃথিবীর ৩১টি ভাষা আয়ত্তে আনতে সক্ষম হয়েছিলেন। জীবিকা সূত্রে তিনি কোলকাতা ইম্পিরিয়াল লাইব্রেরির (বর্তমানে ভারতের জাতীয় গ্রন্থাগার) গ্রন্থাগারিক এবং ঢাকা কলেজে ইংরেজী ভাষার অধ্যাপকের দায়িত্ব পালন করেছেন।
অকালে তাঁর মৃত্যু হয় মাত্র ৩৪ বৎসর বয়সে। এর মধ্যে কর্মকাল কম-বেশি ১০ বৎসর। এই অল্প সময়েই তিনি ভাষা নিয়ে প্রচুর কাজ করেছিলেন। হরিনাথ দে সম্পাদনায় ১৯০২ খ্রিস্টাব্দে প্রকাশিত হয়েছিল “Macaulay's Essay On Milton” গ্রন্থের এক অভিনব সংস্করণ। তাঁর সম্পাদিত “Palgrave's Golden Treasury” গ্রন্থের চমৎকার সংস্করণ প্রকাশিত হয় ১৯০৩ খ্রিস্টাব্দে । পরবর্তীতে ইবনে বতুতার ভ্রমণ বৃত্তান্ত "রেহেলা" এবং জালালুদ্দিন আবু জাফর মুহাম্মদ- এর "আল-ফখরি" গ্রন্থদ্বয় আরবী থেকে ইংরেজিতে অনুবাদ করেন। তিনি আরবী ব্যাকরণ প্রণয়ন নিয়ে কাজ করেছেন। এছাড়া তাঁর গুরুত্বপূর্ণ সম্পাদনা, অনুবাদ এবং গবেষণাকর্মের মধ্যে রয়েছে ইংলিশ-পার্শিয়ান লেক্সিকন সংকলন, মূলসহ ঋগ বেদের অনেকগুলো শ্লোকের ইংরেজি ভাষান্তর, ফরাসী লেখক ঝাঁলর স্মৃতিকথা সম্পাদনা, সুবন্ধুর ‘বাসবদত্তা’র ইংরেজি অনুবাদ, ‘লংকাবতার সূত্র’ এবং ‘নির্বাণব্যাখ্যানশাস্ত্রম’-এর সম্পাদনা, কালিদাসের ‘অভিজ্ঞান শকুন্তলাম’-এর ছন্দোবদ্ধ ইংরেজি ভাষান্তর, ফার্সী ভাষায় রচিত ঢাকার ইতিহাস ‘তারিখ-ই-নুসরাত জঙ্গি’ সম্পাদনা করেছেন, বাংলায় রচিত বঙ্কিমচন্দ্রের ‘কৃষ্ণকান্তের উইল’ ও ‘মুচিরাম গুড়ের জীবন চরিত’ এবং অমৃতলাল বসুর ‘বাবু’র ইংরেজি ভাষায় অনুবাদ ইত্যাদি। এছাড়া তিনি ফার্সী ভাষায় রচিত বাদশাহ শাহ আলমের জীবনী ‘শাহ আলম নামা’ সম্পাদনা করেছেন। তিনি গ্রীক, আরবী, ফারসী, পালি, বাংলা, ইতালীয়, রুশ প্রভৃতি ভাষার কবিতার ছন্দোবদ্ধ ইংরেজি অনুবাদও সম্পাদন করেছেন।
স্টুডেন্ট অব দ্য ইয়ার
স্টুডেন্ট অফ দ্য ইয়ার () ২০১২ সালে মুক্তিপ্রাপ্ত করণ জোহর পরিচালিত ভারতীয় হাস্যরসাত্মক-নাটকীয় চলচ্চিত্র। ধর্ম প্রডাকশনসের ব্যানারে এবং শাহরুখ খানের রেড চিলি এন্টারটমেন্টের সহযোগিতায় এটির প্রযোজনা করেন হিরু ইয়াস জোহর। ছবিতে অভিনয় করেছেন আলিয়া ভট্ট, সিদ্ধার্থ মালহোত্রা ও ভারুন ধাওয়ান।
১৯শে অক্টোবর ২০১২ সালে সারা ভারতে ১৪০০টিরও বেশি স্থানে চলচ্চিত্রটি মুক্তি দেয়া হয়। এটি ২০১২ সর্বোচ্চ আয়কৃত বলিউডের চলচ্চিত্রগুলির একটি। এর একটি সিকুয়েল, স্টুডেন্ট অব দ্য ইয়ার ২ ২০১৮ সালে মুক্ত পায়।ছবির সংগীত পরিচালনা করেছেন বিশাল-শেখর ও গানের কথা লিখেছেন আনভিতা দত্ত।
চমৎকার
চমত্কার () এটি ১৯৯২ সালের একটি বলিউড চলচ্চিত্র। ছবিটি পরিচালনা করেছেন রাজিভ মেহরা। ছবিটির প্রধান তিনটি চরিত্রে অভিনয় করেছেন শাহরুখ খান, ঊর্মিলা মাতন্দকার ও নাসিরুদ্দিন শাহ্। এটি ১৯৬৮ সালের পারিবারিক চলচ্চিত্র ব্ল্যাক বেয়ার্ড'স ঘোস্ট এর উপর ঢিলেঢালাভাবে ভিত্তি করে নির্মাণ করা হয়।
মখদুম শাহ’র মাযার
শাহ মখদুম রূপোশ
সেন্ট প্লাসিড্‌স হাই স্কুল
সেন্ট প্ল্যাসিডস হাই স্কুল বাংলাদেশের চট্টগ্রাম শহরে অবস্থিত ক্যাথলিক মাধ্যমিক বিদ্যালয়। ১৮৫৩ সালে প্রতিষ্ঠিত এই বিদ্যালয়টি পবিত্র ক্রুশ সংঘের অযাজকীয় সন্ন্যাসী কর্তৃক পরিচালিত। একাডেমিক শিক্ষার বাইরে খেলাধুলা ও অন্যান্য সহপাঠক্রমিক কার্যক্রমের জন্য বিদ্যালয়টির পরিচিতি রয়েছে।
বিদ্যালয়টি চট্টগ্রাম জেলার পাথরঘাটা এলাকার ব্যান্ডেল রোডে অবস্থিত।
১৮৫৩ সালের অক্টোবর মাসে এঙ্গলো-বেলজিয়ান বেনেডিক্টাইনসরা ষোড়শ শতাব্দীর বেনেডিক্টাইন সন্ত প্ল্যাসিডের নামানুসারে এই স্কুল প্রতিষ্ঠা করে। পরবর্তীতে খ্রীষ্টান ধর্মপ্রচারক পবিত্র ক্রুশ সংঘ এই স্কুলের পরিচালনার দায়িত্ব গ্রহণ করে। কিন্তু নানাবিধ সমস্যার কারনে ১৮৭৫ সালে পবিত্র ক্রুশ সংঘ পুনরায় এঙ্গলো-বেলজিয়ান বেনেডিক্টাইনসদের স্কুলের পরিচালনার দায়িত্ব ফিরিয়ে দেয়, এবং পরবর্তীতে ১৮৮৯ সালে পুনরায় স্কুলটি পরিচালনার দায়িত্বভার গ্রহণ করে।
১৯২২ সালের ১০ জানুয়ারি বোউলেই স্কুল পরিচালনার দায়িত্ব পবিত্র ক্রুশ ব্রাদার সংঘের উপর ন্যস্ত করেন। এরপর থেকে আজ অবধি স্কুল পরিচালনার কাজ পবিত্র ক্রুশ ব্রাদাররাই করে আসছেন।
১৯২৮ সালে স্কুলটি কলকাতা বিশ্ববিদ্যালয়ের অন্তর্ভুক্তি লাভ করে। ১৯৩৬ সালে স্কুলের ৩ তলা মূলভবনের কাজ সমাপ্ত হয়।
দ্বিতীয় বিশ্বযুদ্ধ চলাকালীন ১৯৪২ সালে মিলিটারিরা স্কুল দখল করে নিলে স্কুলটি বরিশালের পাদ্রী শিবপুরে স্থানান্তরিত করা হয়। বরিশালে মাত্র ৮০ জন গরিব ছাত্র নিয়ে স্কুলটি পুনরায় চালু হয়। পরবর্তীতে ১৯৪৫ সালে স্কুলটি পুনরায় চট্টগ্রামে স্থানান্তরিত হয়।
শুরুতে স্কুলটি ইংরেজি মাধ্যমে থাকলেও ১৯৭১ সালে মুক্তিযুদ্ধে দেশ স্বাধীন হওয়ার পর স্কুলটিতে বাংলা মাধ্যমে শিক্ষাদান শুরু করা হয়।ছাত্রদের মানসিক বিকাশের জন্য এবং সামাজিক দক্ষতা অর্জনের জন্য স্কুলে অনেকগুলো ক্লাব রয়েছে। মর্ডারেটরদের সক্রিয় তত্ত্বাবধানে এবং ছাত্রদের নিয়মিত অংশগ্রহণের দ্বারা সারাবছর ব্যাপী ক্লাবগুলো বিভিন্ন অনুষ্ঠান, কর্মশালা এবং প্রতিযোগিতা আয়োজন করে থাকে।
শ্রুতি গীতবিতান
শ্রুতি গীতবিতান এক প্রস্থ ডিভিডি যাতে কবি রবীন্দ্রনাথ ঠাকুর বিরচিত গীতবিতানের ২২২২টি গান ধারণ করা হয়েছে। তদসঙ্গে আছে গীতিনাট্য ও নৃত্যনাট্য যথা মায়ার খেলা, শ্যামা, চণ্ডালিকা, চিত্রাঙ্গদা, বাল্মীকি প্রতিভা এবং কালমৃগয়া। এই ২২২২ রবীন্দ্রসংগীত, গীতিনাট্য ও নৃত্যনাট্যে কণ্ঠ দিয়েছেন কেবল বাংলাদেশের শিল্পীবৃন্দ। এতে আরো সংযোজন করা হয়েছে প্রয়াত শতাধিক বরেণ্য শিল্পীর গাওয়া রবীন্দ্রসংগীত। সর্বমোট ২২টি ডিভিডিতে এসমস্ত ধারণ করা হয়েছে। কবিগুরু রবীন্দ্রনাথ ঠাকুরের সার্ধশততম জন্মবর্ষ উপলক্ষে এই বিশেষ আয়োজন ও প্রকাশনা। ২৯ ডিসেম্বর ২০১১ বিকেলে শ্রুতি গীতবিতান-অ্যালবামের মোড়ক উন্মোচন।
২০১১-র ১১ মে থেকে শুরু করা হয় ‘শ্রুতি গীতবিতান’-এর গান রেকর্ডিংয়ের কাজ। গানগুলোর সংগীতায়োজন করছেন বাংলাদেশের সুজেয় শ্যাম ও দৌলতুর রহমান, কলকাতার অমিত বন্দ্যোপাধ্যায়, রানা দত্ত, পুলক সরকার, রামকৃষ্ণ পাল, বুদ্ধদেব গাঙ্গুলি, সুব্রত মুখার্জি, শুভায়ু সেন মজুমদার ও তপন দেব। বহু গান সংগ্রহ করা হয়েছে বাংলাদেশ বেতারের ট্রান্সক্রিপশন সার্ভিসসহ বিভিন্ন উৎস থেকে। এই ব্যাপক প্রকল্পে ব্যয় হয়েছে প্রায় ২২ কোটি টাকা।
২০১১ খ্রিস্টাব্দের ২৯ ডিসেম্বর অপরাহ্নে নোবেলজয়ী অর্থনীতিবিদ অমর্ত্য সেন ঢাকা শহরের ঢাকার বঙ্গবন্ধু আন্তর্জাতিক সম্মেলনে আয়োজিত এক অনুষ্ঠানে ‘শ্রুতি গীতবিতান’-এর ডিজিটাল মোড়ক উন্মোচন করেন। উন্মোচনী বক্তৃতায় অধ্যাপক অমর্ত্য সেন বলেন, ‘শ্রুতি গীতবিতানের মোড়ক খোলার যে দায়িত্ব আমাকে দেওয়া হয়েছে, এটার চেয়ে বড় আনন্দের অন্য কিছু হতে পারে না। আজকে সত্যিকার অর্থে আমাদের জন্য একটা আশ্চর্য দিন। ছোটবেলা থেকেই রবীন্দ্রচর্চা করে আসছি। কিন্তু রবীন্দ্র-সৃষ্টি দিয়ে যে এ ধরনের একটা কিছু যে হতে পারে, সেটা কখনো ভাবিনি।’
বশীর আল-হেলাল
বশীর আল-হেলাল (জন্ম: ৬ জানুয়ারি, ১৯৩৬) একজন বাংলাদেশী লেখক, কথা সাহিত্যিক এবং ঔপন্যাসিক।
বশীর আল-হেলালের জন্ম মুর্শিদাবাদ জেলার তালিবপুর গ্রামের মীর পাড়ায় ১৯৩৬ সালের ৬ জানুয়ারি। তালিবপুর মুর্শিদাবাদের একটি বৃহৎ ও বিখ্যাত গ্রাম। তালিবপুরে জন্মেছিলেন প্রখ্যাত পল্লীগীতি শিল্পী আব্দুল আলীম ও ভাষা আন্দোলনের বীর শহীদ আবুল বরকতসহ শত কবি-সাহিত্যিক, সংগ্রামী ও বিপ্লবী। বাবার কাছে পড়াশুনায় হাতেখড়ি হওয়ার পর তিনি ভর্তি হন তালিবপুর পাঠশালায়। এরপর ভর্তি হন তালিবপুর গ্রামের এইচ.ই হাইস্কুলের প্রাইমারী সেকশনে। সেখানে তিনি ৬ষ্ঠ শ্রেণী পর্যন্ত পড়াশোনা করেন। ৭ম শ্রেণীতে রাজশাহী কলেজিয়েট স্কুলে ভর্তি হন। রাজশাহীতে এক বছর পড়াশোনা করার পর সেতাবগঞ্জ হাই স্কুলে ৯ম শ্রেণীতে ভর্তি হন এবং সেখান থেকেই মেট্রিক পাশ করেন। ১৯৫৪ সালে কলকাতা সরকারি কলেজ থেকে আই এ পাশ করেন। এরপর তিনি জলপাইগুড়ির এ.সি কলেজে বাংলায় আনার্সে ভর্তি হন। এই কলেজ থেকে ১৯৫৭ সালে আনার্স পাশ করার পর তিনি কলকাতায় চলে যান। সেখানে কলকাতা বিশ্ববিদ্যালয়ে বংলায় এম.এ ভর্তি হন। ১৯৫৬ সালে তিনি কলকাতা বিশ্ববিদ্যালয় থেকে বংলায় এম.এ পাশ করেন।
বশীর আল-হেলাল ১৯৬৯ সালে ফিরোজা বেগমের সাথে বিবাহ বন্ধনে আবদ্ধ হন। ফিরোজা বেগম সরকারি উচ্চবিদ্যালয়ের শিক্ষিকা ছিলেন। তাঁদের পরিবারও দেশবিভাগের পর ভারত থেকে পূর্ববাংলায় চলে আসেন। এই দম্পতির একছেলে ও একমেয়ে।
এম এ পাশ করার পর বশীর আল-হেলাল কলকাতায় হজ কমিটিতে চাকুরী নেন। তখন মাওলানা আযাদের ছেলে আকরাম খান কলকাতা থেকে একটি পত্রিকা বের করতেন। পত্রিকাটি সপ্তাহে ৩ দিন বের হতো। এটা মুসলমানদের পত্রিকা ছিল। হজ কমিটিতে চাকুরীর পাশাপাশি তিনি এই পত্রিকায়ও চাকুরী করতেন। ১৯৬৯ সালে সহ-অধ্যক্ষ হিসেবে নিযুক্ত হলেন বাংলা একাডেমীতে। এরপর তিনি বাংলা একাডেমীতে উপাদক্ষ হন। সর্বশেষে তিনি বাংলা একাডেমীর পরিচালক হিসেবে দায়িত্ব পালন করেন। ১৯৯৩ সালে তিনি অবসর গ্রহণ করেন। দীর্ঘ প্রায় ২৪ বছর তিনি বাংলা একাডেমীতে চাকুরী করেছেন। সুপ্রতিষ্ঠিত করার ক্ষেত্রে ড. এনামুল হকের অবদান সম্পর্কে তিনি লিখেছিলেন ‘বাংলা একাডেমীর ইতিহাস’ গ্রন্থে।
আবু তাহের মজুমদার
আবু তাহের মজুমদার বাংলাদেশের একজন শিক্ষাবিদ, কবি, লেখক এবং অনুবাদক। পিতা সাফায়েত আহমেদ মজুমদার এবং মাতা মোসাম্মাত হাসান বানু বেগমের পুত্র আবু তাহের মজুমদার ফেনী'র হাসানপুরে ২৯শে জানুয়ারি ১৯৪০ তারিখে জন্মগ্রহণ করেন। তিনি বেগম জেকিয়া সুলতানার সঙ্গে পরিণয়সূত্রে আবদ্ধ। তিনি দীর্ঘকাল জাহাঙ্গীরনগন বিশ্ববিদ্যালয়ে ইংরেজী সাহিত্যের অধ্যাপনা করেছেন। তাঁর "জীবনানন্দ" একটি উল্লেখযোগ্য সাহিত্যসমালোচনা গ্রন্থ।
প্রবেশিকা : আর্মানিটোলা গভর্নমেন্ট হাই স্কুল, ঢাকা (১৯৫৫); উচ্চ মাধ্যমিক : ভিক্টোরিয়া কলেজ, কুমিল্লা (১৯৫৭); স্নাতক সম্মান (ইংরেজি) : ঢাকা বিশ্ববিদ্যালয় (১৯৬১); স্নাতকোত্তর (ইংরেজি) : ঢাকা বিশ্ববিদ্যালয় (১৯৬২); স্নাতকোত্তর (ইংরেজি)। ১৯৭২ খ্রিস্টাব্দে যুক্তরাজ্যের ওয়েলস বিশ্ববিদ্যালয় থেকেও গবেষণার মাধ্যমে এম. এ. ডিগ্রি লাভ করেন। তিনি ১৯৭৮-৭৯ মেয়াদে লন্ডন বিশ্ববিদ্যালয়ের কিংস কলেজে কমন্‌ওয়েলথ্‌ একাডেমিক স্টাফ ফেলো হিসেবে গবেষণা করেছেন। অতঃপর ১৯৯০-৯১ মেয়াদে মার্কিন যুক্তরাষ্ট্রের ইউনিভার্সিটি অব নর্থ ফ্লোরিডায় সিনিয়র ফুলব্রাইট রিসার্চ ফেলো হিসেবে গবেষণা করেছেন। বিভিন্ন বেসরকারী এবং সরকারী কলেজে শিক্ষকতার পর ১৯৭৩ খ্রিস্টাব্দে তিনি জাহাঙ্গীরনগর বিশ্ববিদ্যালয়ের ইংরেজি বিভাগে যোগদান করে ১৯৮৫ খ্রিস্টাব্দ থেকে ২০০৬ অবধি অধ্যাপক হিসেবে কর্মরত ছিলেন। ২০০৮ থেকে তিনি বাংলাদেশ ইউনিভার্সিটি অব বিজনেস অ্যান্ড টেকনোলজি-এর ইংরেজি বিভাগে অধ্যাপক এবং চেয়ারম্যান কর্মরত। তিনি "সুজন-সুশাসনের জন্য নাগরিক"-এর জাতীয় কমিটির একজন নির্বাহী সদস্য।
মূর্ছিত দর্পণে (১৯৯২)।
"স্যার উইলিয়াম জোনস ও অন্যান্য প্রবন্ধ" (১৯৮৮); ঝরৎ ডরষষরধস ঔড়হবং : ঞযব জড়সধহঃরবং ধহফ ঃযব ঠরপঃড়ৎরধহং (১৯৭৬); ঝরৎ ডরষষরধস ঔড়হবং : অ চড়বঃরপধষ ঝঃঁফু, (১৯৭৮); ঝরৎ ডরষষরধস ঔড়হবং ধহফ ঃযব ঊধংঃ (১৯৭৮); এষরসঢ়ংবং রহঃড় ঊরমযঃববহঃয ঈবহঃঁৎু ঈৎরঃরপধষ ঞযড়ঁমযঃং (১৯৮০); খরঃবৎধৎু ধহফ ড়ঃযবৎ ঊংংধুং (১৯৮৯); ঞযৎবব ঊংংধুং ড়হ ঝরৎ ডরষষরধস ঔড়হবং (১৯৯৩); ডি. এইচ. লরেন্সের লেডি চার্টারলিজ লাভার এবং সেক্স বনাম লাবণ্য (১৯৯৭); জীবনানন্দ (২০০২)।
ডানে ও আছি বামেও আছি (ছড়া, ১৯৯২)।
"এবারক্রম্বির সাহিত্য সমালোচনা" (১৯৮৭) টি. এস. এলিয়ট তত্ত্ব ও কৃতি (১৯৯৩); অধিকতর আর্থিক সয়ম্ভরতার লক্ষ্যে (১৯৯৪); "ব্যবহারিক ব্যবস্থাপনা ম্যানুয়েল" (১ম ও ২য় খ- ১৯৯৪); ঞযব ছঁবংঃ ভড়ৎ ঞৎঁঃয : ঝবপঁষধৎ চযরষড়ংড়ঢ়যু (যৌথ, ১৯৯৮); বোর্হেসের সাত রাত (২০০৩)। সম্পাদনা : ঋরভঃু ঝবাবহ খবঃঃবৎং ড়ভ উৎ. ঝুবফ ঝধললধফ ঐঁংধরহ (২০০০)।
"স্মৃতিসুধার জ্যাকসনভিল" (২০০৮)
মোহাম্মদ আকরম খাঁ
মওলানা মোহাম্মদ আকরম খাঁ (৭ জুন ১৮৬৮ - ১৮ আগস্ট ১৯৬৮) ছিলেন একজন বাঙালি সাংবাদিক, রাজনীতিবিদ, সাহিত্যিক এবং ইসলামী পণ্ডিত। তিনি বাংলা ভাষার প্রথম সংবাদপত্র দৈনিক আজাদের প্রতিষ্ঠাতা ছিলেন।
আকরম খাঁ ১৮৬৮ সালে ৭জুন পশ্চিম বঙ্গের ২৪ পরগনা জেলার হাকিমপুর গ্রামে জন্মগ্রহণ করেন। পিতা আলহাজ গাজী মাওলানা আব্দুল বারি খাঁ ও মাতা বেগম রাবেয়া খাতুন। তাঁর প্রাতিষ্ঠানিক শিক্ষা খুব কম ছিল। খুব অল্প বয়সেই তিনি সাংবাদিকতা পেশায় যুক্ত হন।
শৈশবে গ্রামের মক্তবে শিক্ষারম্ভ করেন। ধর্মীয় শিক্ষার প্রতি আশৈশব অনুরাগবশত ইংরেজি স্কুল ছেড়ে কলিকাতা আলিয়া মাদরাসা থেকে কৃতিত্বের সঙ্গে শেষ পরীক্ষায় উত্তীর্ণ হন।
১৯০৫ সালে বঙ্গভঙ্গ আন্দোলনে অংশগ্রহণের মধ্য দিয়ে রাজনৈতিক জীবন আরম্ভ করেন। মওলানা আকরম খাঁ ছিলেন ১৯০৬ সালে প্রতিষ্ঠিত মুসলিম লীগের একজন অন্যতম প্রতিষ্ঠাতা। ১৮১৯ থেকে ১৯২৪ সাল পর্যন্ত তিনি খেলাফত এবং অসহযোগ আন্দোলনের সাথে যুক্ত ছিলেন। ১৯২০ সালে ঢাকার আহসান মঞ্জিলে অনুষ্ঠিত এক সম্মেলনে তিনি নিখিল ভারত খেলাফত আন্দোলন কমিটির সভাপতি নির্বাচিত হন। এই সম্মেলনে খেলাফত আন্দোলনের অন্যতম নেতা মওলানা আবুল কালাম আজাদ, মওলানা মনিরুজ্জামান ইসলামাবাদী এবং মওলানা মজিবুর রহমান উপস্থিত ছিলেন। আকরাম খাঁর দায়িত্ব ছিল তুর্কি খেলাফত থেকে ফান্ড সংগ্রহ করা। ১৯২০-১৯২৩ সময়ের মধ্যে তিনি বাংলার বিভিন্ন স্থানে জনসভা বা সম্মেলনের আয়োজন করে "খেলাফত আন্দোলন" এবং " অসহযোগ আন্দোলন" গতিশীল করার চেষ্ঠা করেন। হিন্দু মুসলিম ভ্রাতৃত্বের ক্ষেত্রে ১৯২২ সালে আকরম খাঁ চিত্তরঞ্জন দাশের স্বরাজ পার্টির পক্ষ নেন এবং ১৯২৩ সালের বেঙ্গল প্যাক্ট সন্ধির সময়ও তিনি একই পক্ষে ছিলেন। ১৯২৬-১৯২৭ সালের সাম্প্রদায়িক দাঙ্গা এবং অন্যান্য সমসাময়িক রাজনৈতিক ঘটনাবলির কারণে আকরম খাঁ ভারতীয় রাজনীতিতে তার বিশ্বাস হারিয়ে ফেলেন এবং তিনি স্বায়ত্তশাসন পার্টি এবং কংগ্রেস থেকে সরে দাঁড়ান। ১৯২৯ থেকে ১৯৩৫ সালের মধ্যে তিনি পর্জা বা গ্রাম্য রাজনীতিতে জড়িয়ে পড়েন। ১৯৩৬ সালে তিনি গ্রাম্য রাজনীতি থেকে সরে গিয়ে সক্রিয়ভাবে মুসলিম লীগের সাথে যুক্ত হন। ১৯৪৭ সাল পর্যন্ত তিনি মুসলিম লীগের কেন্দ্রীয় কমিটির সদস্য ছিলেন। ১৯৪৭ সালের ভারত ভাগের পর তিনি পূর্ব বাংলায় চলে আসেন এবং ঢাকায় স্থায়ীভাবে বসবাস শুরু করেন। এছাড়া তিনি বিভিন্ন সময়ে নিখিল ভারত মুসলিম লীগ, পাকিস্তান মুসলিম লীগ, প্রাদেশিক মুসলিম লীগের ভাইস প্রেসিডেন্ট ও সভাপতি ছিলেন। ১৯৫৪ সালে গণপরিষদ ভেঙে দেওয়া হলে তিনি প্রত্যক্ষ রাজনীতি থেকে সরে দাঁড়ান।
১৯১০ সালে সাপ্তাহিক "মোহাম্মদী" ও "দৈনিক খাদেম" প্রতিষ্ঠা করেন। তারপর ১৯২১ সালে উর্দু জামানা ও বাংলা "দৈনিক সেবক" প্রকাশ করেন। ১৯২৭ সালে পুনরায় মাসিক মোহাম্মদী প্রকাশ করেন। ১৯৭০ সাল পর্যন্ত চালু ছিল এ পত্রিকা। বর্তমানে পত্রিকার বেশ কিছু সংখ্যা বাংলা একাডেমি, বরেন্দ্র রিসার্চ মিউজিয়ামে সংরক্ষিত রয়েছে। মুসলিম সমাজকে জাগাবার জন্য ১৯৩৬ সালে তাঁর সম্পাদনায় "দৈনিক আজাদ" প্রকাশ করেন।
১৯৩৬ সালের অক্টোবর মাসে মওলানা আকরম "দৈনিক আজাদ" পত্রিকা প্রকাশ শুরু করেন। সেই সময় এটি একটি যুগান্তকারী পদক্ষেপ ছিল। মুসলিম লীগের সমর্থন যোগাতে এই বাংলা পত্রিকাটি সেই সময় বিশেষ গুরুত্বপূর্ণ ভূমিকা পালন করেছিল। ঢাকা বিশ্ববিদ্যালয় লাইব্রেরিতে পত্রিকার বহু পুরনো সংখ্যা সংরক্ষিত আছে।মওলানা মোহাম্মদ আকরম খাঁ ১৮ আগস্ট ১৯৬৮ সালে মৃত্যুবরণ করেন। ঢাকার বংশালে আহলে হাদীস মসজিদে প্রার্থনারত অবস্থায় ইন্তেকাল করেন।
নীতি কবিতা
নীতি কবিতা গল্প, কাহিনী বা নিছক কলাশিল্প যার সাহায্যে কবি জ্ঞানগর্ভ নীতিকথা বা তত্ত্ব প্রচার করে থাকেন।
ভালো
নীতিকথার তীব্রতা কল্পনার স্পর্শে যাতে কোমল ও কান্তরূপ পরিগ্রহ করে, তা-ই কবির উদ্দেশ্য হওয়া উচিত। অর্থাৎ, জ্ঞানের কথা, নীতির কথা বা তত্ত্বকথাকে কবিত্ব-সুষমায় মণ্ডিত করতে না পারলে এই জাতীয় কবিতা ব্যর্থ হতে বাধ্য।
পোপের "এসে অন ক্রিটিসিজম"; কৃষ্ণচন্দ্র মজুমদারের "সদ্ভাবশতক"; রঙ্গলালের "নীতিকুসুমাঞ্জলি"; রবীন্দ্রনাথের "কণিকা", "জুতা আবিষ্কার"; কুমুদরঞ্জনের "শতদল", "যদি"; রজনী সেনের "অমৃত" নীতি কবিতা শ্রেণীর অন্তর্ভুক্ত।
রবীন্দ্রনাথ ঠাকুরের 'জুতা আবিষ্কার' কবিতাটিতে কবি গল্পের সাহায্যে নীতি প্রচার করেছেন। এছাড়াও, সুরেন মজুমদারের "মাদকমঙ্গল"ও একখানা নীতিকাব্য।
কুং ফু পান্ডা ২
কুং ফু পান্ডা ২ কম্পিউটার-এ্যানিমেটেড এ্যাকশন-কমেডিধর্মী একটি মার্কিন থ্রিডি চলচ্চিত্র, যা পরিচালনা করেন জেনিফার ইউ ন্যালসন, উৎপাদন করে ড্রিমওয়ার্কস এ্যানিমেশন, এবং পরিবেশন করে প্যারামাউন্ট পিকচার্স। চলচ্চিত্রটি মূলত ২০০৮-এ মুক্তিপ্রাপ্ত চলচ্চিত্র "কুং ফু পান্ডা"র একটি সিকোয়েল। চলচ্চিত্রটিতে নায়ক পো এবং তার বন্ধুরা এমন একজনের বিরুদ্ধে লড়াই করে, যে একটা শক্তিশালী অস্ত্র দিয়ে কুং ফু-কে ধ্বংস করতে চায়, এবং তার সাথে পো'র অতীতের সংযোগ আছে। চলচ্চিত্রটি ২৬ মে ২০১১-তে মুক্তি পায়। প্রথম চলচ্চিত্রে ভিলেন চরিত্রে যেখানে ছিল চিতাবাঘ, সেখানে এই পর্বে ভিলেন এক সাদা ময়ুর, যার দখলে রয়েছে এক প্রচণ্ড শক্তিশালী অস্ত্র।
এই চলচ্চিত্রটির পরবর্তি ধারাবাহিক, "কুং ফু পান্ডা ৩" পরিকল্পনায় রয়েছে, এই পরিকল্পনায় এই ঘরাণার আরো তিনটি চলচ্চিত্রও আছে।
লিয়েভ শ্রাইবার
আইজাক লিয়েভ শ্রাইবার ( জন্মঃ ৪ অক্টোবর, ১৯৬৭), লিয়েভ শ্রাইবার হিসেবেই পরিচিত, একজন আমেরিকান অভিনেতা, প্রযোজক, পরিচালক এবং চিত্রনাট্যকার। তিনি নব্বই দশকের শেষে এবং প্রারম্ভিক ২০০০-এর সময় পরিচিত হয়ে উঠেন, প্রথমে কয়েকটি স্বাধীন চলচ্চিত্রে কাজ করেন এবং পরে মূলধারার হলিউড চলচ্চিত্রে, এরমধ্যে; ভৌতিক চলচ্চিত্র স্ক্রীম-এর তিনটি পর্বে ও "দ্যা সাম অফ অল ফেয়ার্স", "এক্স-মেন অরিজিনস: ওল্ভেরাইন", "সল্ট" এবং "গুন"। এছাড়াও শ্রাইবার একজন সম্মানিত মঞ্চঅভিনেতা, বিভিন্ন ব্রডওয়ে প্রোডাকসন্স মধ্যে কর্ম সম্পাদন করে থাকেন। ২০০৫ সালে শ্রাইবার শ্রেষ্ঠ আলোচিত অভিনেতা হিসেবে "গ্লেনগারি গ্লেন রোস"-এ তাঁর অভিনয়ের জন্য টনি অ্যাওয়ার্ড জিতে নেন।
শ্রাইবার জন্মগ্রহণ করেন "আইজাক লিয়েভ শ্রাইবার" নামে যুক্তরাষ্ট্রের অঙ্গরাজ্য ক্যালিফোর্নিয়ার সান ফ্রান্সিস্কো শহরে।
অঙ্ক (দ্ব্যর্থতা নিরসন)
অঙ্ক বলতে বুঝানো হতে পারেঃ